Ajkule menjaju rute zbog klimatskih promena - Život - Čivijaš Radio Šabac\nAjkule menjaju rute zbog klimatskih promena – Život\nNova studija je otkrila da se sezonsko prisustvo tigrastih ajkula proširilo u severozapadnom Atlantskom okeanu tokom poslednjih nekoliko decenija. Ova velika ekspanzija ka severu bila je vođena klimatskim promenama, posebno ukupnim zagrevanjem velikog morskog ekosistema everoistočnog kontinentalnog pojasa SAD- a, otkrili su naučnici u istraživanju objavljenom u časopisu “Global Change Biology”.\n„Naši podaci o obeležavanju i uzorkovanju kretanja tirgastih ajkula pokazuju da su one uvjek provodile vreme na severnim geografskim širinama, barem do 1960-ih i 1970-ih godina“, rekla je Kami Mekandles, koautorka studije i voditeljka programa “NOAA Fisheries’ Apek Predators”.\nOna je pojasnila da sada tigraste ajkule ne samo da stižu ranije, već provode više vremena na severnim geografskim širinama zbog zagreavanja okeana.\nTigraste ajkule su migratorna vrsta sa distribucijom koja se proteže od Kejp Koda, Masačusetsa do Floride i Meksičkog zaliva.\nViše vole toplu vodu (21 stepen ili topliju).\nNaučnici zaključuju da ovaj rad predstavlja empirijske dokaze o klimatskim promenama u distribuciji i vremenu migracije za predatora na vrhu morskog lanca ishrane.\nUticaji klimatskih promena na sjeveroistočni ekosiste\nGlobalni okean se stalno zagreva od 1970-ih.\nNeke od najvećih stopa promena su u produktivnim oblastima kao što je veliki morski ekosistem severoistočnog kontinentalnog pojasa SAD.\nIstraživanja su dokumentovala neke klimatske promene u distribuciji morskih vrsta, ali one su veoma varijabilne među taksonomskim grupama i okeanskim regionima.\nKljučni prioriteti istraživanja su određivanje brzine i pravca pomeranja dometa i razumevanje mehanizama koji ih pokreću.\n„Ovo istraživanje naglašava važnost nastavka dugoročnih programa prikupljanja podataka, kao što je naš Kooperativni program označavanja ajkula, kako bi se pomoglo u praćenju distribucije vrsta i migracija kako se njihovo okruženje nastavlja menjati“, navodi Mekandles.\nPromene u distribuciji utiču na odnose predator-plen, kada i gde dolazi do sukoba između ljudi i divljih životinja i druge faktore.\nOvakva istraživanja, koja identifikuju efekte klimatskih promena na vrstu, omogućavaju menadžerima resursa da uočene promene distribucije uključe u odluke upravljanja.


Štefan Dil je izmasirao Novaka u pauzi\nViktor Troicki i Đoković su stigli do brejka u drugom setu, ali uporni Rusi su uspeli da ga vrate! I u trenutku kada su Rubljev i Hačanov poravnali na 4:4, Nole je iz besa lansirao lopticu u publiku.\nVeć u narednoj pauzi između gemova, Đoković je tražio medicinski tajm-aut, a fizioterpeut srpskog tima Štefan Dil je morao da izmasira Noleta.\nBol koji Nole oseća očitava se i na njegovom licu, pa svaki trenutak koristi da laganim masiranjem smiri bolno mesto. Podsetimo, on je danas već odigrao jedan meč, protiv Hačanova u singlu i dobio ga, a u prethodna tri dana je odigrao tri duela.\nNoleta boli lakat\nDa li će Nole izdržati sva iskušenja i uspeti da privede meč kraju?


Odgovor ruskih stručnjaka Poljacima: Samo lud čovek može da ratuje protiv nuklearne zemlje - Sputnjik Srbija\n21:42 03 Jul 2020\nOdgovor ruskih stručnjaka Poljacima: Samo lud čovek može da ratuje protiv nuklearne zemlje\n07:01 13.02.2019 Preuzmite kraći link\nPoljski vojni eksperti tvrde da je Varšava „sahranila“ nade Rusije za kontrolisanje morskih transportnih puteva u Baltičkom moru, nakon što se u poljskoj mornarici pojavila divizija obalske odbrane, naoružane protivbrodskim raketama NSM.\nPoljski vojni stručnjak Maksimilijan Dura navodi da NSM projektili, dometa 220 kilometara, omogućavaju blokiranje kretanje civilnih brodova koji idu ka Rusiji ili iz Rusije duž Baltičkog mora.\nPrema njegovim rečima, poljske rakete će takođe otežati obavljanje borbenih zadataka ratnim brodovima. Međutim, kako tvrdi poljski ekspert, moguće pojavljivanje novih fregata u poljskoj Ratnoj mornarici najverovatnije će ići u korist Rusiji. Kako objašnjava, ti brodovi teško da mogu da obezbede efikasnu protivvazdušnu odbranu s mora, a njihovo uništavanje neće biti težak zadatak za Rusiju.\nFregate su, za razliku od obalskih raketnih sistema, lake mete, lako ih je locirati, a za njihovo uništavanje biće dovoljno da Rusija u Kalinjingradsku oblast isporuči određenu količinu protivbrodskih raketa, navodi Dura.\nRuski vojni eksperti, međutim, kažu da poljske rakete nisu nikakav problem za Rusiju i ističu da „samo lud ili samoubica može da ratuje protiv nuklearne zemlje“.\n„Oni su naveli da je domet poljskih raketa 220 kilometara, a u našoj Kalinjingradskoj oblasti raspoređeni su ’iskanderi‘, čiji je domet do 500 kilometara. To znači da će se svako pojavljivanje takvih sistema obalske straže u zoni dejstva za njih završiti fatalno. Ne treba zaboraviti da je osnova za uspeh delovanja obalskog odbrambenog kompleksa to što moraju tajno da izađu na poziciju i odatle da pucaju. Niko ne spori da su poljske rakete opasne, ali mi na svim brodovima sada imamo savremene sisteme protivvazdušne odbrane. A ta raketa, koju Poljaci planiraju da lansiraju, najverovatnije je podzvučna, pa se može oboriti. Pored toga, sam sistem će takođe biti uništen. Dakle, to su najverovatnije populističke izjave. Oni izgleda ne razumeju da samo lud ili samoubica može da ratuje protiv nuklearne zemlje“, kaže ruski vojni ekspert Aleksej Leonkov.\nNSM je protivbrodska raketa, koju je razvila norveška kompanija „Kongsberg difens end aerospejs“, i u upotrebi je od 2007. godine. Može se koristiti za kopnene ciljeve, a postoji i avionska verzija te rakete. Varšava je 2013. kupila 12 lansera i 48 raketa, a u decembru iduće godine je naručila drugu seriju lansera i raketa.


Zoran Lutovac: Ujedinjenje u „veliku DS“ ne znači stvaranje neke nove stranke, već da partije koje su nastale iz DS ugase svoje organizacije i uđu u DS - Komentari\n1 nedelja, 24 maj 2020 15:32\nSasvim ispravno i logično.\nKome treba DS, a ima drugu stranku znači da mu ta druga ne valja i - ne treba.\n2 nedelja, 24 maj 2020 16:07\n3 nedelja, 24 maj 2020 16:13\n4 nedelja, 24 maj 2020 17:00\ntadić je dobio zeleno svetlo od amerikanaca da se vrati na čelo ds-a, i da izvuče ds na izbore - zbog toga lutovac odlaže glavni odbor\n5 nedelja, 24 maj 2020 17:19\nPodržavam g.Lutovca da sve pročisti i stvori zaista korektnu i pravu političku stranku koja može sa verodostojnošću da se proglasi strankom DS, demokratskih programa i ljudi.\n6 nedelja, 24 maj 2020 17:33\nDa Vas obavestim da je Gordana Čomić promenila žuti dres i da sada igra u drugoj ekipi koja se zove Srbija 21. A inače mislim da nije normalno da predsednik stranke koja u svom nazivu ima odrednicu demokratska, kako Vi kažete, isključi nekoga iz stranke već bi to trebali da rade neki organi stranke a sve po statutu i pravilima iste.\n7 nedelja, 24 maj 2020 17:35\n8 nedelja, 24 maj 2020 19:05\n9 nedelja, 24 maj 2020 19:41\nSlažem sa tezom da je Srbiji ili bilo kojoj zemlji, neophodna jaka stranka DS provenijencije, ali mislim da je ovo što znamo kao DS zaslužilo da završi isto kao SPS, na margini. Na potpuno isti način su protraćili sve šanse da urade nešto dobro i rezultat njihove vladavine je bio dolazak "novih snaga" (DOS/SNS) koje su potpuno devastirale ono što SPS/DS nisu stigle ili umele (ne usuđujem se da kažem da nisu htele).\nDa li će i ubuduće participirati u vlasti i izigravati "najbolju udavaču", zavisi samo od toga da li će naći nekog svog Gljivicu Pačića. Nadam se da neće. A nadam se da će i Gljivica uskoro na smetlište istorije.\nI za kraj, onako "katulovski", nadam se i želim da valjak istorije utaba SNS duboko u asfalt na isti način kao njihovog "ideološkog" parnjaka JUL.\n10 ponedeljak, 25 maj 2020 06:33\n11 ponedeljak, 25 maj 2020 10:36\n12 ponedeljak, 25 maj 2020 14:26\n13 ponedeljak, 25 maj 2020 22:05\n14 utorak, 26 maj 2020 02:17\nSmatram da bi trebalo na celom političkom spektru imati časne ljude sa integritetom, a njihovo je pravo da zastupaju ideologiju koju žele. Ne mogu da tvrdim, ali Lutovac mi liči na takvog zato što su nasuprot njemu Čomićka, vračarski pastir Šunatovac, Jerkov i slični nesoji.


Crvena zvezda završila veliki posao, stiže najveće zimsko pojačanje - Jutarnje.rs\nMnogi tvrde – najveće ovog januara.\nItalijanski novinar Alfredo Pedula otkrio je da je Crvena zvezda postigla dogovor sa Torinom oko dolaska 24-godišnjeg Simonea Edere koji bi u Beograd trebalo da stigne najkasnije do četvrtka.\nOn bi stigao na Marakanu na jednoipogodišnju pozajmicu s pravom otkupa do leta 2022. godine. O samom iznosu otkupne klauzule nije bilo reči, ali će Torino pored novca moći da računaju i na određene procente od dalje prodaje nekadašnjeg mladog reprezentativca Italije, prenose italijanski mediji.\nSada preostaje jedino još dogovor između “crveno-belih” i samog Edere, odnosno njegovog agenta Đuzepea Galija u čemu će veoma bitnu ulogu odigrati i sam trener beogradske ekipe Dejan Stanković koji je ostavio dubok trag u italijanskom fudbalu.\nPrethodni tekstGOTOVO JE! Luka Jović se vraća na mesto uspeha\nSledeći tekstGDE ĆE SRBI NA MORE OVE GODINE? Pregovaramo sa pet zemalja\nNIKO NEĆE NA KLUPU SRBIJE: Novo ime u igri za selektora...


Dobojski Info - DOBOJ: Danas koncert „Etno grupe „Iva” – „Muzički kaleidoskop”\nDOBOJ: Danas koncert „Etno grupe „Iva” – „Muzički kaleidoskop”\npetak, 17 decembar 2021 09:25\nFOTO: Dobojski Info | DOBOJ: Danas koncert „Etno grupe „Iva” – „Muzički kaleidoskop”\nU velikoj sali dobojskog Centra za kulturu i obrazovanje danas, 17. decembra, sa početkom u 20 časova biće održan koncert Etno grupa „Iva” pod nazivom „Muzički kaleidoskop”.\nMuzički kaleidoskop Etno grupe „Iva” je nastavak prethodnih projekata koji su raealizovani pod različitim nazivima u posljednih jedanaest godina u raznim gradovima Republike Srpske. Ovogodišnji projekat realizuje se pod nazivom „Muzički kaleidoskop” u Prijedoru, Gradišci, Banjaluci i Doboju.\nSvojim koncertima „Iva” kroz svoj jedinstveni i prepoznatljivi muzički izraz promoviše srpsko muzičko stvaralaštvo, ali i stvaralaštvo drugih naroda Balkana. Tradicionalna muzika obogaćuje se zvucima drugih muzičkih pravaca tako da publika uživa na svim koncertima ove grupe. Sami koncerti imaju svoje narativne sekvence koje u simbiozi sa glavnim muzički dijelom (vokalnim i instrumentalnim) daju njihovim koncertima i značajan edukativni karakter. Grupa je osnovana 2004. godine u Doboju i ime našega grada pronijela je na svojim brojnim koncertima u zemlji i inostranstvu\nUlaz na koncert je slobodan i pozivamo naše građane da još jednom uživaju u ovom jedinstvenom muzičkom događaju, koji nam kao i svaki put do sada priređuje Etno grupa „Iva”.\nViše iz ove kategorije « ZIMSKI RASPUST Đaci u školi do 30. decembra DOBOJ: Učenice i profesorke Ekonomske škole nagrađene na sajmu „Inost mladih 2021“ (VIDEO) »


Trener izvukao uši svom fudbaleru – bukvalno /video/ - Sputnjik Srbija\nTrener rumunske ekipe UTA Arad, Laslo Balint, izazvao je šok u fudbalskoj javnosti ponašanjem tokom utakmice sa timom Astra Đurđu kada je „izvukao uši“ svom pulenu, brazilskom defanzivcu Eriku.\nBalint je pri rezultatu 2:1 za svoju ekipu, u delu takmičenja koje će odlučiti o timovima koji napuštaju elitni rang takmičenja, reagovao neprimereno i umalo je teško povredio svog igrača – zbog velike radosti.\nEriko je u 89. minutu utakmice postigao drugi pogodak za tim UTA, čime je doneo pobedu kojom je Balintov sastav gotovo obezbedio opstanak u elitnom rangu takmičenja.\nBalint je posle gola uhvatio za uši Erika, Brazilac je u prvom momentu mislio da se radi o slavljeničkom „zahvatu“, ali je ubrzo shvatio da je njegov trener izgubio kontrolu i da bi mogao ozbiljno da ga povredi.\nEriko se nekako izvukao iz zahvata svog trenera i srećom je izbegao teže povrede.\n► Romanova četa skinula „kralju“ krunu – Čelsi u finalu Lige šampiona!


Ćupriju „krpe“ daskama | 058.ba\nNovosti.rs - R. Milović - 27. septembra 2015.\t058.ba\nRUDO – Gvozdeni most kralja Aleksandra u Rudom, sa patosnom podlogom, premostio je reku Lim 1938. godine, na granici Rudog i Priboja, a zbog patosne podloge i danas se u 77. godini postojanja krpi daskama. Tako godinama unazad i ko zna do kada u budućnosti.\nKrpljenju je trebalo da dođe kraj još u toku 2011. godine kada je osvanula tabla kraj mosta da će se rekonstrukcija Aleksandrovog mosta izvršiti u roku od 180 dana. Rukave su zasukali neimari „Romanija-puteva“, a u dogovoru sa Direkcijom za puteve Republike Srpske, po ceni nešto malo ispod 1,000.000 maraka. Počelo je sa peskarenjem i rušenjem stare ograde, jer je bilo u planu dogradnja pešačke staze, pošto se preko ovog mosta odvija gust saobraćaj od Drine uz Lim ka Srbiji i Crnoj Gori.\nU postupku peskarenja železne konstrukcije, uočene su pukotine i drugi problemi, zbog kojih postojeće kule u vodi i konstrukcija ne bi mogli da izdrže armirano-betonsko opterećenje, odnosno asfalt. Most je išao na pretprojektovanje u Novi Sad, a kad je sve završeno, rekonstrukcija je znatno poskupela, za investitora i za izvođača. Njihove nesuglasice trpe vozači i pešaci. Niko pouzdano ne zna do kad će se na Aleksandrovom mostu obavljati ovo krpljenje.\n„SILA“ POTKOPAVA KULE\nI dok se most krpi daskama, PP „Sila“ sa svojim bagerima potkopava mu kule. Sve je jasno i vidljivo, a i protivzakonito na ovakav način, neposredno iznad kula mosta vršiti eksploataciju šljunka. To što se nadležna inspekcija nalazi u Bijeljini i Banjaluci omogućava „Sili“ silnu eksploataciju šljunka, tamo gde je ne bi smelo biti, ni pod razno.


MUP KS /Poznat identitet osobe koja je ranjena na Baščaršiji / Radio Sarajevo\nMUP KS / Poznat identitet osobe koja je ranjena na Baščaršiji\n20. 11. 2019. u 10:20:00 Radiosarajevo.ba\nU ulici Kundurdžiluk na Baščaršiji jutros je ranjena M.M. saznaje Radiosarajevo.ba.\n"U 8:05 sati obaviješten je Operativni centar Uprave policije MUP-a Kantona Sarajevo da je u ulici Kundurdžiluk, područje općine Stari grad Sarajevo, jedna ženska osoba zatražila pomoć građana, jer je povrijeđena usljed upotrebe vatrenog oružja od strane NN lica", kazao je Mirza Hadžiabdić glasnogovornik MUP-a KS.\nOdmah su na mjesto događaja izašli policijski službenici Uprave policije i ekipa Zavoda za hitnu medicinsku pomoć Kantona Sarajevo, kojom prilikom su potvrđeni navodi prijave, te je istoj ukazana prva pomoć, nakon čega je prevezena u KCUS radi ukazivanja dalje ljekarske pomoći.\n"Policijski službenici Uprave policije MUP-a KS preduzimaju mjere i radnje s ciljem rasvjetljavanja svih okolnosti u vezi sa navedenim događajem, te aktivnosti na identifikaciji i pronalasku lica koje je upotrijebilo vatreno oružje", dodao je Hadžiabdić.\nTagovi: MUP KS Sarajevo Baščaršija\nMUP KS / Nove informacije o pucnjavi na Baščaršiji: Policija traga za napadačem\nKS / Nesreća u Sarajevu: Dvije osobe povrijeđene\nKS / Ilidža: U kombiju pronađeno 25 migranata, vozač se udaljio\nGranice / Zbog falsificiranja PCR testa, Turcima nije dozvoljen ulazak u BiH


Kurs i obuka za međunarodno oporezivanje\nKurs i obuka za međunarodno oporezivanje - Audio verzija\nSa osnovnim karakteristikama oporezivanja na međunarodnom nivou će se upoznati svako koga interesuje kurs i obuka za međunarodno oporezivanje, a koja se organizuje u svim poslovnicama Akademije Oxford, kao i online, kada polaznici imaju mogućnost da predavanjima pristupe kroz virtuelne učionice.\nSvi zainteresovani imaju mogućnost da se lično prijave u jednoj od poslovnica organizatora za pohađanje pomenutog kursa i to u toku cele godine, a takođe im je dopušteno i da prijavu izvrše preko telefona konkretnog predstavništva Akademije Oxford ili mogu i da na zvaničan mejl organizatora pošalju informacije bitne za prijavu, te je potrebno i da uz to naglase u kom tačno gradu su zainteresovani da pohađaju ovu obuku, a pošto organizator ima predstavništva na preko 20 lokacija u celoj zemlji.\nObuka i kurs za međunarodno oporezivanje se sprovodi kroz tri vrste nastave, to jest kroz individualnu, poluindividualnu i grupnu, a to podrazumeva da svaki prijavljeni polaznik ima dužnost da naglasi za koju od njih je zainteresovan, kako bi ovlašćeno lice konkretne poslovnice moglo da bude informisamo o svim potrebnim detaljima koji se odnose na njihovu organizaciju. A tom prilikom će se saznati da grupni kurs podrazumeva rad sa više polaznika u isto vreme, te da ih najmanje četvoro može biti prisutno, odnosno maksimalno osmoro. Takođe je važno naglasiti i da organizator u toj situaciji odlučuje u kojim terminima i kojom dinamikom će se grupna nastava organizovati. Ipak, najvažnija informacija koja se odnosi na ovaj tip obuke je vezana za datum početka, budući da je on uslovljen formiranjem jedne grupe, to jest prijavljivanjem najmanje 4 polaznika.\nPoluindividualni kurs i obuka za međunarodno oporezivanje, kao i individualni tip nastave podrazumevaju da svaki pojedinačni polaznik treba da navede u kojim terminima mu odgovara da pomenuti kurs pohađa, ali i prema kojoj dinamici, te kog datuma bi voleo da počne, a što će on zapravo sve da dogovori sa nadležnim predavačem.\nKurs i obuka za međunarodno oporezivanje - nastavni program\nPredavači koji su zaduženi da sprovode ovu obuku će na samom početku sve prisutne da upoznaju sa pravilima koja važe za oporezivanje na međunarodnom nivou, odnosno sa međunarodnim zakonima koji se odnose na oporezivanje različitih kompanija, kao i diplomatskih službi i službenika, ali i nevladinih organizacija i zaposlenih u njima, te svih ostalih pravnih i fizičkih lica koja podležu ovoj vrsti oporezivanja.\nKako se neretko događa da dođe do takozvanog dvostrukog oporezivanja, svi polaznici će imati prilike da se upoznaju i sa značenjem tog pojma, odnosno sa situacijama u kojima može da dođe do toga.\nPodrazumeva se da će obuka i kurs za međunarodno oporezivanje prisutnima omogućiti i da se upoznaju sa osnovnim odredbama zakona o porezu koji važi na teritoriji naše zemlje, ali će akcenat biti stavljen na osobenosti i trendove koji su prisutni u oblasti oporezivanja na međunarodnom nivou.\nBiće reči i o Zakonu u porezu koji važi na teritoriji zemalja Evropske Unije, te će prisutnima biti ukratko predstavljene osnovne odredbe tog zakona, tako da će imati priliku i da izvrše upoređivanje sa domaćim poreskim zakonom.\nTakođe će profesori prezentovati i regulative koje se odnose na tranasakcije (ulazne i izlazne) i transferne cene, a zatim i na PDV, te na takozvano direktno oporezivanje, ali će im govoriti i o različitim poreskim direktivama, a koje su vrlo važne da bi neko ovladao pravilima koja važe na domaćem i svetskom nivou u oblasti oporezivanja.\nOno što je vrlo važno da svako koga kurs i obuka za međunarodno oporezivanje interesuje ima na umu jeste činjenica da osobe koje su posebno specijalizovane za ovu oblast, prilično lako i relativno brzo mogu da pronađu zaposlenje, uzevši u obzir da mnogobrojne i strane kompanije koje posluju na našem tržištu, ali i domaće koje imaju inopartnere imaju potrebu za ekspertom koji je upoznat sa pravilima oporezivanja na međunarodnom nivou.\nMada se ne smatra osnovnim uslovom za pohađanje ove obuke, naša je dužnost da naglasimo da osobe koje su specijalizovane za međunarodno oporezivanje svakako treba da poseduju barem srednji nivo poznavanja jednog stranog jezika, a pod tim se obično misli na engleski jezik, iako je poželjno i da ima znanje makar još jednog stranog jezika.\nKurs i obuka za međunarodno oporezivanje - mesto i vreme održavanja\nPrilikom prijavljivanja je obaveza svakoga da jasno navede da li ga interesuje online obuka i kurs za međunarodno oporezivanje ili je, ipak zainteresovan da nastavu prati u sklopu konkretne poslovnice Akademije Oxford. A posle toga se zahteva i da svaki prijavljeni kandidat naglasi da li će nastavu pratiti u grupi ili u paru sa još jednim polaznikom, to jest kroz poluindividualnu nastavu, a takođe je u našoj ponudi i individualni kurs, koji takođe svako ima pravo da izabere.\nUpravo od odluke svakog prijavljenog, a vezano za mesto održavanja (online ili u poslovnicama organizatora), odnosno za način njenog sprovođenja, će i zavisiti gde i kada se kurs i obuka za međunarodno oporezivanje organizuje.\nA ono što svakako mora da zna svako ko bira grupnu nastavu, jeste da se ona organizuje tek pošto se ispuni osnovni uslov za to, pod čim se misli na prijavljivanje najmanjeg broja polaznika (četvoro), a koliko ih je potrebno da bi se konkretna grupa formirala, stim da u njoj može biti prisutno maksimum osmoro polaznika u isto vreme. Dinamiku prema kojoj se grupna obuka sprovodi, kao i termine će da odredi organizator, to jest Akademija Oxford i o svemu tome će na vreme da obavesti svakog prijavljenog polaznika, ali tek po prijavljivanju dovoljnog broja osoba zainteresovanih kako za pohađanje online nastave u grupi, tako i one koja se sprovodi u našim poslovnicama.\nOnaj polaznik koji bude odabrao da pohađa ili poluindividualni ili individualni kurs će steći pravo da se sa nadležnim predavačem oko svega dogovori, to jest on će sa njim da precizira prvo datum kada će se obuka i kurs za međunarodno oporezivanje organizovati, a zatim će da zajedno odrede i dinamiku održavanja, te će usaglasiti i u kojim tačno terminima će biti sprovedena ta vrsta obuke.\nPo kom principu se sprovodi obuka i kurs za međunarodno oporezivanje?\nNe samo da se kurs i obuka za međunarodno oporezivanje organizuje na klasičan način, to jest u prostorijama jedne od poslovnica naše institucije, već isto tako polaznici mogu da je pohađaju i online, to jest preko računara. A i jednu i drugu vrstu nastave organizuje prema pravilima kako individualne, tako i grupne, ali i poluindividualne nastave. Baš zato što imaju veliki izbor, svi prijavljeni treba da se odluče prvo gde će da pohađaju ovaj kurs, a zatim i da li će to biti u grupi, u paru ili samostalno.\nKada je u pitanju grupna obuka i kurs za međunarodno oporezivanje, način organizovanja je sasvim drugačiji od poluindividualne i individualne nastave, a pošto tada organizator donosi odluku o dinamici održavanja nastave i o terminima. A kada je u pitanju datum održavanja, odnosno početka nastave u grupi, polaznici koji su nju izabrali svakako moraju da sačekaju oformljenje jedne grupe, koja će da broji najmanje članova. Budući da u grupama bude između četvoro i osmoro ljudi, to znači da se uvek prvo mora sačekati prijava najmanje četiri osobe zainteresovane za pohađanje te vrste nastave, a kako bi se jedna grupa formirala i samim tim da bi grupna obuka i kurs za međunarodno oporezivanje i mogla da počne.\nIpak, značajno viši nivo slobode će imati onaj prolaznik koji se bude odlučio za jedan od druga dva navedena tipa nastave (poluindividualna ili individualna). Ovo navodimo zato što predavač i pojedinačni polaznik imaju obavezu da precizno dogovore sve detalje vezano za održavanje ovih vrsta nastave, a to zapravo znači da oni ne dogovaraju samo termine kada će časovi da budu održani, nego i tačan datum početka, ali isto tako i dinamiku sprovođenja kako individualnog, tako i poluindividualnog kursa.\nKurs i obuka za međunarodno oporezivanje - trajanje\nNastavni program prema čijim smernicama se obuka i kurs za međunarodno oporezivanje organizuje i to kako online, tako isto i u poslovnicama Akademije Oxford u celoj zemlji traje ukupno 3 meseca. Svaki polaznik je obavezan da nastavu prati 3 puta u toku nedelje i to po 3 školska časa, ali je ta dinamika siključivo vezana za rad u grupi. Tačnije, kod te vrste nastave, a bez obzira da li će je polaznik pohađati u našoj poslovnici ili preko interneta, organizator donosi odluku o preciznim terminima, a datum početka se definiše na osnovu dovoljnog broja zainteresovanih, to jest prijavljenih polaznika. Tek pošto se bude prijavilo najmanje 4 njih, te se oformi grupa, prijavljeni će dobiti obaveštenje o svim detaljima koji su vezani za organizaciju nastave u grupi.\nZa ostale vrste nastave, odnosno individualnu, to jest poluindividualnu će prijavljeni dogovoriti detalje za predavačem koji je i nadležan za vođenje ovog kursa. Svakako moramo da naglasimo da poluindividualni kurs i obuka za međunarodno oporezivanje, odnosno individualni podrazumeva i predržavanje o trajanju, ali će predavač sa svakim pojedinačnim polaznikom da se usaglašava oko dinamike održavanja, te oko termina u kojima će se ta vrsta nastave održavati, tako da ona može da traje i duže i kraće od navedenog vremena.\nSpisak gradova za međunarodno oporezivanje


CCI: Vlast se mjesecima bavi sama sobom\nZa razliku od Narodne skupštine Republike Srpske, koja je kompletno konstituiranje završila prije kraja 2018. godine, pa i imenovala Vladu RS, Parlament Federacije Bosne i Hercegovine je još uvijek praktično na početku procesa izvršavanja svojih ustavom propisanih postizbornih obaveza, navodi se u saopćenju Centra civilnih inicijativa.\nKo razlog navode ozbiljne političke sukobe u Federaciji BiH i korištenje političkih ucjena i blokade sistema kao sredstva političke borbe.\nIstiču da visoki predstavnik Valentin Inzko ne pokazuje namjeru da interveniše, što izaziva ozbiljnu zabrinutost.\n"Krajnja posljedica ovakvog ponašanja političara, je da se vlast zemlje u veoma ozbiljnim problemima i s dramatičnim zaostacima, mjesecima ne bavi svojim poslom, odnosno nagomilanim problemima građana, nego sama sobom", kazali su iz CCI-a.\nPodsjećaju da nijedan federalni dom nema ni kompletirano rukovodstvo, Predstavnički dom ima samo predsjedavajućeg, dok je pokušaj imenovanja potpredsjedavajućih završio tako da nijedan od predloženih kandidata nije dobio dovoljno glasova za izbor, a da Dom naroda, ponovo, kao i na početku dva prethodna mandata, nema potpredsjednika iz srpskog naroda.\nIstiču da je u prvom kvartalu 2019. godine, Predstavnički dom osim nastavka konstitutivne sjednice, započete u novembru 2018. godine, održao tek jednu vanrednu i jednu redovnu sjednicu te da je Dom naroda, u istom periodu, samo započeo konstitutivnu sjednicu i ništa više.\n"Nijedan dom, do kraja 2018., nije usvojio ni budžet FBiH za 2019. godinu, čime je prekršen Zakon o budžetima. Oba su ga usvojila u prvom kvartalu 2019 godine", istakli su u saopćenju.\nCCI zaključuje da je transparentnost rada parlamenta FBiH je na prihvatljivom nivou, s dosta prostora za poboljšanje te da se to odnosi na Predstavnički dom, koji bi u mnogim detaljima koji utiču na kompletnu sliku, trebao slijediti dobre prakse Doma naroda, koji između ostalog, na svojoj web stranici, objavljuje zapisnike sa svojih sjednica, postavlja odgovore na poslanička pitanja, osigurava web prenos sjednica i redovno ažurira sadržaje.


"Setio se sitnica o kojima sam govorila, čak i onih na koje sam sama zaboravila. Takođe, pisao mi je odmah nakon izlaska. Rekao je da zna da sam tek izašla iz jedne veze i da mi je potrebno vreme za sebe, da ne želi da radi ništa što je izvan moje zone komfora, ali da bi voleo da me vidi opet", ispričala je jedna žena svoje iskustvo.\n"Ne igrajte igrice. Ako vam se izlazak svideo, odmah posle pitajte za sledeći. Volim kada me muškarci pitaju da li sam sigurno stigla kući i da li je sve u redu", dodala je jedna od korisnica Reddita i zaključila kako to pokazuje da osoba sa kojom ste bili na dejtu i dalje misli na vas.\nDruge dame su se složile kako su "toplo-hladne" igrice apsolutno nepotrebne i da je puno bolje odmah pokazati da ste uživali na sastanku i da se radujete sledećem. Naravno, ako je stvarno tako.\nU svakom slučaju, zajednički zaključak ovih dama je bio da žele da osete kako partner brine o njihovim osećajima i stavovima, i da se trudi da zapamti njima bitne stvari, piše super žena.\nLIFESTYLE ljubavni sastanak muško ženski odnosi prvi sastanak ljubav ljubavna veza ljubavni odnosi


nedelja, 16. oktobar 2016. 22:53h\nSvi pištoljaši su postigli svoje najbolje rezultate SD Pančevo 1813\nTakmičenje je održano 16. oktobra u Novom Sadu, a Pančevci su bili jedini sa sve četiri moguće ekipe, odnosno sa ženskim i muškim ekipama iz puške i pištolja.\nNajuspešniji Pančevac bio je, kao što se i očekivalo, Dejan Pešić, koji je osvojio srebrnu medalju za drugo mesto, sa visokim rezultatom od 620,6 krugova u konkurenciji seniora iz vazdušne puške. Od njega je bio bolji samo olimpijac Milutin Stefanović iz Kragujevca. Dejan je osvojio i 10 bodova za finalni meč Kupa, koji će biti održan u februaru 2017. godine, a nakon borbe u još dva kola u Smederevu i Beogradu.\nGabriel Dautović je sedmi senior sa odličnim rezultatom od 616,7 krugova, koji mu je doneo 4 boda, a 3 boda je osvojila i juniorka Isidora Stojanović sa dobrim rezultatom od 409,7 krugova.\nŽenska ekipa puškom, u sastavu Isidora Stojanović (409,7), Marija Aleksić (394,8) i Ivana Vislavski (382,3) iako podmlađena, uspela jeda osvoji osmo mesto i 3 boda, a muška ekipa je osvojila 4 boda i sedmo mesto u sastavu, Dejan Pešić (620,6), Gabriel Dautović (616,7) i mladi David Dautović (563,3). Samo dvadeset krugova ih je delilo od pehara za drugo mesto, na koje smo navikli sa Vukašinom Josipovićem, koji je otišao u inostranstvo nakon diplomiranja na dva fakulteta.\nPištoljem je najbolja bila Teodora Kljajić koja je osvojila peto mesto sa 361 krugom i šest bodova u kategoriji juniorki i dva boda u seniorskoj konkurenciji. Svi pištoljaši su postigli svoje najbolje rezultate, a Đorđe Jovčević je osvojio sedmo mesto i 4 boda sa 522 kruga u konkurenciji juniora, a Igor Stajčić je osvojio 1 bod za deseto mesto u konkurenciji juniora.\nEkipa pištoljašica u sastavu Teodora Kljajić (361), Ema Pizić (311) i Damjana Stojanović (289) je osvojila treće mesto i 8 bodova (sve su juniorke), a muška ekipa je osvojila 7 bodova za četvrto mesto, u sastavu Jovan Pavlica (512), i juniori Đorđe Jovčević (522) i Igor Stajčić (494).\nNaredno kolo će biti održano 18. novembra u Smederevu.


- Predsednik Republike Srbije Aleksandar Vučić izborio se za pravo našeg naroda da odlučuje sam o sebi i to pravo nećemo dati ni ustupiti nikome. U tome je i veličina i vrlina onoga što vi radite, što se spremate da čuvate bezbednost i sigurnost svog naroda i da zadovoljite njegovu iskonsku potrebu za pravdom - rekao je ministar Vulin studentima Kriminalističko-policijskog univerziteta.\n- Sto godina kasnije srpski narod je još uvek tu, ponosan, uspravan i siguran da će i dalje biti ponosan i uspravan, obogaćen vrlinom koju za sebe ne mogu da kažu niti pripišu mnogo veći i bogatiji narodi koji su zločine u Mačvi i Posavini pre 100 godina vršili prema našem narodu - rekao je ministar Vulin.\n- Tragaćete za pravdom, ali nikada nećete prestati da tragate i živite za slobodu - istakao je ministar Vulin i dodao da poziv koji su izabrali nije samo posao, već životna misija da budu na strani pravde i svog naroda.\n- Vi niste samo policajci. U nekim drugim narodima ne tako kažnjenima i ne tako nagrađenim istorijom koja ih je nosila, policajac služi samo da se bori protiv zločina i kriminala. Vi, deco, vođeni primerima onih koji su koračali pre vas, tu ste da se borite za pravdu, ali i za opstanak svog naroda. Kada naiđu teška vremena, vaša uniforma se ne razlikuje od uniforme vojnika i vaša sudbina se ne razlikuje od sudbine bilo kog borca za opstanak i trajanje našeg naroda - naglasio je ministar Vulin.\n- Pre 100 godina Arčibald Rajs je došao, upoznao i zaljubio se u jedan malobrojan, ali beskrajno hrabar narod. Narod koji je bio podjednako uspravan u trenucima patnje i u trenucima pobede. U narod koji nikada drugima ni većima ni grešnijima od sebe nije naneo ono zlo koje je činjeno njemu. Sto godina kasnije, nakon decenije lutanja i napuštanja svog suvereniteta, srpski narod čvrsto drži svoju sudbinu u svojim rukama - zaključio je ministar Vulin.\n- Našoj generaciji pripala je čast da obeležimo taj datum - rekao je Subošić i podsetio na razvoj policijskog obrazovanja kroz istoriju.\n- Sećamo se Arčibalda Rajsa, sećamo se prve policijske škole, zatim Više škole unutrašnjih poslova, koja je osnovana na ovoj lokaciji 1972. godine. Toj školi se pridružila i Policijska akademija 1993. godine, koja je funkcionisala u okviru Instituta bezbednosti, današnjeg sedišta Bezbednosno-informativne agencije - rekao je Subošić.\n- Zahvaljujemo se na pruženom znanju, veštinama i kompetencijama koje smo stekli obrazovanjem na ovom Univerzitetu i koje ćemo steći radeći u Ministarstvu unutrašnjih poslova, a koje će biti primenjeno u praksi na dobrobit Republike Srbije i svih koji žive pod njenom jurisdikcijom - rekao je Jovanović.\nPovodom obeležavanja 100 godina postojanja visokog policijskog obrazovanja rektor Kriminalističko-policijskog univerziteta Dane Subošić uručio je Ministarstvu unutrašnjih poslova plaketu "dr Arčibald Rajs".\nSKUPLJEN NOVAC ZA LEČENJE NEMANJE (16) IZ ČAČKA: Nastavnik donirao novac, a iza lepog gesta krije se teška roditeljska priča\nministar Aleksandar Vulinsvecanostobelezavanje100 godinaosnovanje prve policijske skole u Srbije


Borci, vojvode i serdari\nBoj ne bije svijetlo oružje, već boje bije srce u junaka, pa je zbog toga manja grupa boraca ne gledajući sa kim se sukobljava već kakvu svetinju brani, uspjela da spriječi jake policijske snage da deložiraju iz stana porodicu Radoslava Miletića. Mučne scene sukoba Sudske policije i demobilisanih boraca koji su branili svoju, ali i čast i dostojanstvo porodice poginulog saboraca, uznemirile su mnoge građane, i izazvale osjećaj tuge, bijesa, gnjeva… U višesatnom psihološkom ratu i nadmudrivanju sa policijom, koja je nevoljno radila svoj posao i sukobila se sa svojom braćom jer su ih na to primorali nedostojni političari, manja grupa prekaljenih boraca sa prve linije fronta, uglavnom pripadnika slavne Bobanske čete, kao i u ratu pokazala je karakter, odlučnost i spremnost da se otvoreno sukobi sa silom kako bi odbranila slobodu, osnovno ljudsko dostojanstvo i čast porodice.\nOsjećam se jako ponosnim što se nakon dugo godina baš u Trebinju neko tako snažno i odlučno suprostavio otuđenoj i korumpiranoj vlasti, i pokazao da ipak postoji prag tolerancije koji se ne može preći. Da su borci poklekli, da je porodica Miletić završila na ulici, nikada niko više ne bi riješio njihovo osnovno egzistencijalno pitanje. Ako mi kao društvo dozvolimo da se bolesna starica, koja je za državu dala sina jedinca, supruga i dvije kćerke poginulog borca kao pohaban kauč izbace iz stana na ulicu onda više ne bi postojala nikakva granica ljudskog dostojanstva a bahati i osioni vlastodršci bi se uvjerili da nekažnjeno mogu da rade šta god hoće. Zbog toga je ova pobjeda boraca možda jednako važna kao i ratne pobjede kojima su najsmjeliji, najpošteniji i najhrabriji branili našu djecu, domove i porodice.\nTrebinjska brigada pred kraj rata imala je oko 5000 vojnika, i poražavajuća je činjenica da je svega dvadesetak boraca došlo da brani porodicu poginulog saborca. To govori da su korumpirani političari sistematski uspjeli da razore sve pore ovog društva, pa samim tim i Boračku organizaciju, jer bi u protivnom više stotina poniženih i obespravljenih boraca opkolilo sve najvažnije institucije u gradu i jasno pokazao ko je stvorio državu, i ko treba maksimalno da se poštuje i uvažava.\nU javnim nastupima svi naši političari gromoglasno govore o zaštiti prava porodica poginulih, boraca, srpstvu, patriotizmu, odbrani nacionalnih interesa, ali iza velikih riječi obično nema nikakvih djela. Oni se narodu lažno predstavljaju kao velike vojvode i serdari, zaštitnici boraca, poniženih i obespravljenih, a u stvari su uglavnom licemjeri koji pričom o srpstvu, nacionalnim interesima i patriotizmu pokušavaju da prikriju svoj nerad, nesposobnost kriminal i izdaju.\nTako i nova vlast u Trebinju već godinu dana ne prestaje da priča o borcima, njihovim pravima i položaju, ali iza krupnih riječi nema velikih djela. Osim načelnika Odjeljenja za boračka pitanja Rajka Ćapina, niko iz gradske administracije nije se udostojio da dođe do naselja Tina tokom prethodne tri deložacije i vidi šta se već mjesecima događa. Čelnici grada o problemu su bili spremni da razgovaraju tek kada su se borci okupili ispred sjedišta skupštine, ali iako je situacija ponižavajuća za cijeli grad u ovom slučaju proteklih mjeseci niko nije ništa konkretno preduzeo. Tako se svakako ne ponaša istinski zaštitnik, jer bi on na dan deložacije sam trebao stati na vrata haustora i svojim autoritetom zatražiti od Sudske policije da se povuče i sačeka da se riješi problem, pa da tek poslije toga porodica Miletić napusti stan.\nGradonačelnik se nije udostojio da dođe do Tine, ali mu sa druge strane nije bilo teško da 11-og jula ode u Podgoricu i na Evropski dan sjećanja na žrtve Srebrenice sa gradonačelnikom Podgorice Miomirom Mugošom otvori Ulicu Srđana Aleksića. Lijepo je što Podgoričani cijene Srđanov čin i stradanje i što su po njemu nazvali ulicu u glavnom gradu Crne Gore, ali nije lijepo što se njegovo ime i stradanje na vrlo ružan način zloupotrebljava u političke svrhe. Srđan je svojom žrtvom pokazao da je Trebinje i u ratu bio jedan od najmirnijih i najtolerantnijih gradova u BiH, ali pokojni Srđan nema nikakve veze sa Srebrenicom. On je stradao je u januaru 1993. a ne u julu 1995., tako da je otkrivanje ploče na Evropski dan stradanja Bošnjaka u Srebrenici čista zloupotreba organizatora, Foruma Bošnjaka Crne Gore. Iako nam je poznato da naš gradonačelnik voli da se slika sa „važnim“ ljudima, on nikako nije smio upasti u zamku i dozvoliti da svojim prisustvom podržava Forum Bošnjaka, političku zloupotrebu Srđanovog imena i neumjesno povezivanje njegovog tragičnog stradanja sa naknadnim stradanjem Bošnjaka u Srebrenici. Diplomatski se trebao zahvaliti na pozivu, ili ako je već otišao do Podgorice jasno reći da nije lijepo zloupotrebljavati mrtve u političke svrhe.\nNova gradska vlast nakon medijskog pritiska i obećanja zaposlila je nekoliko članova porodica poginulih boraca i to svakako treba pohvaliti, ali je loše što se na ovaj način pokušava prikriti nepotrebno zapošljavanje na desetine stranačkih poslušnika nove vladajuće koalicije u gardsku administraciju i preduzeća.\nUkoliko se gradonačelnik istinski zalaže za boračku populaciju nije nam jasno zbog čega već nekoliko mjeseci ne želi da odgovori na odborničko pitanje i javnosti saopšti spisak gradskih rukovodioca koji su u otadžbinskom ratu pobjegli iz Trebinja. Da li se na taj način štiti interese boraca za koje se deklarativno zalaže, ili dezertera koji mu pomažu da sakupi skupštinsku većinu?\nVrijeme pred nama pokazaće da li se nova vlast istinski zalaže za prava boraca, ili će dezerteri i dalje biti privilegovani i nedodirljivi sloj našeg društva. Bahata vlast razumije samo jezik sile, i Bobanci su pokazali kako se treba boriti sa otuđenim i korumpiranim vlastodršcima. Što otpor unutrašnjoj okupaciji bude snažniji, to će naše društvo biti bolje i pravdenije, a slučajevi poput Milunke Savić, Živojina Mišića, Radoslava Miletića se više neće ponavljati i ostaće samo mrlja u našoj slavnoj istoriji koja treba da nas uči i opominje.\nVučurević tužio Ćuka i čelnike FK Leotar\nIzvještaj o stanju bezbjednosti u Hercegovini


SAD uvode restrikcije za izdavanje viza u Rusiji\nProcedura je suspendovana u američkim konzulatima u Sankt Peterburgu, Jekatrinburgu i Vladivostoku\nSjedinjene Američke Države će od 23. avgusta suspendovati izdavanje neemigrantskih viza širom Rusije, saopštila je američka ambasada.\nProcedura za izdavanje viza će se nastaviti od početka septembra, ali samo u Moskvi, navodi danas agencija Tass.\nSuspendovanje izdavanja neemigrantskih američkih viza u Rusiji je posledica odluke ruske vlade o proterivanju 755 američkih diplomata.\n"Počevši od 1. septembra svi razgovori za dobijanje neemigrantskih viza obavljaće se samo u ambasadi SAD u Moskvi", navodi se u saopštenju.\nAmbasada je objasnila da će ranije zakazani intervjuui biti otkazani, kao i da će građani biti obavešteni o tome.\nProcedura je suspendovana u američkim konzulatima u Sankt Peterburgu, Jekatrinburgu i Vladivostoku.\nAmbasade i konzulati u Rusiji ostaviće dovoljan broj zaposlenih za obavljanje ključnih aktivnosti, navodi se u saopštenju.\nRestrikcije na izdavanje neemigrantskih američkih viza u Rusiji biće na snazi zbog posledica povlačenja američkih diplomata, navodi se u saopštenju.


Banjalučki vatrogasci juče intervenisali 10 puta: “Ne palite korov” – Banjaluka Danas\nBanjalučki vatrogasci juče intervenisali 10 puta: “Ne palite korov”\nBanjalučki vatrogasci apelovali su danas na sugrađane da ne pale korov i time zauzimaju kapacitete vatrogasne jedinice, nakon što su, zbog nekontrolisanog širenja vatrene stihije, juče imali čak deset intervencija u selima oko grada.\nŠef Odsjeka za civilnu zaštitu i poslove profesionalne teritorijalne vatrogasne jedinice, Mladen Ćućun, upozorava da je, samo tokom jučerašnjeg dana, gorjelo na devet lokacija, odnosno da su vatrogasci, zbog paljenja niskog rastinja i korova, intervenisali u Suturliji, Jagarama, Bronzanom majdanu, Bijelom potoku, Potkozarju, na Poniru i u Ulici Branka Grbčića.\n“Naši vatrogasci su spremni da reaguju i svi požari izazvani paljenjem korova do sada su uspješno ugašeni. Međutim, mi se nalazimo u vremenu epidemije i vanrednog stanja i vatrogasna jedinica je angažovana i na drugim važnim poslovima za grad, a neodgovorni pojedinci nam otežavaju rad. Stoga, još jedanput, molim sve sugrađane da se ponašaju odgovorno i da ne pale korov i nisko rastinje, jer time ugrožavaju i prirodu i ljudske živote. Takođe, toplo vrijeme sa dosta vjetra, pogoduje brzom širenju požara”, rekao je Ćućun.\nPrema Zakonu o zaštiti od požara, zabranjeno je paljenje korova i drugog poljoprivrednog otpada bez prethodnog obavještavanja vatrogasno-spasilačke jedinice i preduzimanja svih neophodnih radnji sa ciljem sprečavanja širenja vatre. Ovim zakonom definisana je novčana kazna od 100 KM do 1.000 KM.\nIz Ministarstvo unutrašnjih poslova Republike Srpske, poručuju da će preduzimati zakonom propisane mjere protiv lica koja su izazvala požar i time ugrozili živote i zdravlje ljudi i pričinili materijalnu štetu.


NSinfo: Za razvoj ženskog inovacionog preduzetništva ove godine 100 miliona dinara\nZa razvoj ženskog inovacionog preduzetništva ove godine 100 miliona dinara\nČlan Gradskog veća za privredu Milorad Radojević prisustvovao\nje potpisivanju ugovora o dodeli sredstava za razvoj ženskog inovacionog preduzetništa. U tu svrhu dodelјeno je 55.397.000 dinara, a ugovore je potpisao Ministar za inovacije i tehnološki razvoj Nenad Popović sa predstavnicima Grada Novog Sada, Leskovca, Zaječara, opštine Sremski Karlovci, opštine Topola, opštine Vladičin Han, kao i predstavnicima organizacija koje su konkurisale za sredstva zajedno sa Gradom Novim Sadom i opštinom Varvarin.\nSredstva će biti usmerena na sprovođenje obuka za pokretanje posla u gradskim i seoskim sredinama, za sticanje veština iz oblasti inovacija i razvoja preduzetništva, za inoviranje proizvoda i usluga u postojećim preduzećima čiji su vlasnici žene, kupovinu nove opreme, a između ostalog, i za direktne podsticaje otvaranju novih preduzeća i startap kompanija od strane žena. Partneri na projektima biće jedinicice lokalne samouprave, fakulteti, privatne male i srednje kompanije i žene preduzetnice, lokalne razvojne agencije i stručna udruženja i nevladine organizacije.\n- Od Ministarstva smo dobili 15 miliona dinara, i to će mnogo značiti preduzetnicama koje će moći na lokalnom nivou da konkurišu za ta sredstva. Gradska uprava za privredu će u narednom periodu raspisati konkurs za direktnu podršku realizaciji inovativnih preduzetničkih ideja kroz davanje podsticajnih sredstava ženama preduzetnicama. Zahvalni smo Vladi Republike Srbije i Ministarstvu na podršci kao i na tome što su prepopznali značaj inovacije ženskog preduzetništva – naglasio je Milorad Radojević.\nPrema rečima ministara Popovića, za razvoj ženskog inovacionog preduzetništva ove godine opredelјeno je 100 miliona dinara.\n- Ovo je prvih devet ugovora koje potpisujemo, a biće ih još. Žene u Srbiji su vredne i preduzimlјive, a često su i mnogo uspešnije od muškaraca u poslovima koje obavlјaju. Na ovaj način želimo da ih ohrabrimo da otvaraju svoje kompanije i preduzetničke radnje i ostvare aktivniju ulogu u razvoju ekonomije Srbije - rekao je Popović.\n... ap vojvodina, biznis, Novi Sad, posao, srbija\nČeka nas 30 do 40 tropskih dana - Biće leta ove godine\nZa početak juna očekuje se takođe kraća stabilizacija vremena\nBudućnost NS po ideji studentkinje arhitekture - kanal i zelenilo kroz grad, urbana poljoprivreda...\nNa pomen ideje održivog razvoja, mnogima su prva, a možda\nBasket spektakl u centru Novog Sada: Postavljen izdignuti teren - tribine za 600 ljudi\nNovi Sad svetska prestonica basketa\nNovi Sentandrejski bulevar uskoro gotov - radovi se privode kraju\nAsfaltiranje završnog sloja kolovoza na Sentandrejskom putu\nPosle 80 godina - fasada Banovine dobija novo ruho\nSanacija obuhvata čišćenje kamene fasade površine 10.700 m2\nŽeželjev most dobija kružni tok u Petrovaradinu\nSa petrovaradinske su preostali radovi na izgradnji dela\nDo 2021. godine rekonstrukcija i stadiona Voše, 20.000 mesta: Srbija dobiija šest novih stadiona\nU Srbiji će se u narednih dve godine nići novi fudbalski stadioni\nFestival riblje čorbe i tamburaške muzike na Sunčanom keju\nDrugi festival riblje čorbe i tamburaške muzike "Čarde i bande"


Mladi arhitekti iz Evrope i Srbije preuređuju - Mingl\nMladi arhitekti iz Evrope i Srbije preuređuju\nU okviru platforme Budućnost arhitekture, Beogradska internacionalna nedelja arhitekture 2016 bavila se neuralgičnim tačkama grada Beograda, pokušavajući da mapira mesta kojima su potrebne nova energija i namena. Naredne, 2017. godine, u centru pažnje su bila beogradska predgrađa. Ove godine BINA tim ide korak dalјe i u fokus stavlja jedno predgrađe – Ledine, i radionicu Bus stop facelift.\nVođeni idejom da problem treba rešavati i ove godine smo se posvetili pitanjima predgrađa. Prethodnih godina smo razmenjivali priče o problemima i načinima rešavanja problema obodnih naselja mnogih gradova u svetu i još tada smo prepoznali Ledine kao mesto za moguće intervencije. Ove godine nastavljamo rad na toj lokaciji u želji da ostvarimo što bolji efekat putem kontinualnog i udruženog kreativnog rada na jednom istom poligonu.\nNamera projekta Bus stop facelift je da na konkretnim primerima mini-lokacija, na pet autobuskih stajališta u Ledinama, mladi arhitekti iz Srbije i inostranstva pokušaju da sprovedu prostorne intervencije i to kroz sve faze - od analize lokacije, anketiranja građana, idejnih rešenja, javne rasprave - do razvoja projekta i realizacije. Sa tim ciljem biće organizovane kreativne radionice na kojima će odabrani timovi dizajnera rekonstruisati zapuštena autobuska stajališta u naselju Ledine. Te male intervencije biće realizovane kroz saradnju izabranih timova sa lokalnim stanovništvom - komšijama, zanatskim radionicama, đacima i profesorima škole Vlada Obradović Kameni, uz koordinaciju BINA tima.\nŽelimo da u proces osmišljavanja i stvaranja ovih malih gradskih prostora uključimo sve one koji treba da se pitaju o tome kako prostor treba da izgleda: neposredne korisnike, dizajnere, stručnjake iz raznih oblasti, ali i nadležne koji upravljaju javnim sadržajem i predstavnike lokalne uprave.\nEvropska platforma Budućnost arhitekture (Future Architecture), koju kofinansira program Kreativna Evropa (2018/2021), ušla je posle prvog dvogodišnjeg u drugi, četvorogodišnji ciklus. Platforma okuplјa veliki broj institucija i organizacija (20) iz šesnaest evropskih zemalјa, sa namerom da predstavi vizije budućnosti arhitekture iz perspektive generacije profesionalaca koji tek stupaju na scenu, i koji će biti odgovorni za budućnost građene sredine u kojoj ćemo živeti. Namera platforme je da rad izabranih autora predstavi u što većem broju zemalјa i tako omogući uspostavlјanje novih kontakata i oblika saradnje sa izabranim autorima i između organizacija-članica platforme.


Izbor za naj – gradonačelnika u AP Vojvodini – ICR\nKonkurs za finansiranje projekta izrade plana komunikacije i promociju primera dobre prakse Izbor za naj – gradonačelnika u AP Vojvodini\nPokrajinski sekretarijat za lokalnu samoupravu i međuopštinsku saradnju finansiraće u 2010. godini projekat za izradu plana komunikacije i promociju primera dobre prakse „Izbor za naj-gradonačelnika u AP Vojvodine“. Sredstva za konkurs obezbeđena su u iznosu do 700.000,00 dinara Pokrajinskom skupštinskom odlukom o budžetu AP Vojvodine za 2010. godinu („Sl. list AP Vojvodine“, broj 20/2009 i 18/2010) u razdelu 20 Pokrajinskog sekretarijata za lokalnu samoupravu i međuopštinsku saradnju.\nMere i aktivnosti koje će biti finansirane se odnose na izradu plana komunikacije, promociju primera dobre prakse u podsticanju lokalnog razvoja i promociju izbora za naj-gradonačelnika, izrada akcionog plana za realizaciju programa izbor za naj-gradonačelnika.\nPravo učešća na konkursu kao podnosioci predloga projekta imaju udruženja građana i druge neprofitne organizacije na teritoriji AP Vojvodine.\nPodnosioci predloga projekta mogu da konkurišu samo sa jednim predlogom projekta.\nPrijave na konkurs moraju biti predate na prijavnim konkursnim obrascima popunjenim u skladu sa Smernicama za izradu predloga projekta.\nKonkursna dokumentacija može se preuzeti sa internet stranice Pokrajinskog sekretarijata za lokalnu samoupravu i\nmeđuopštinsku saradnju: www.samouprava.vojvodina.gov.rs\njedan original i dve kopije i u elektronskom obliku (CD).\nNa koverti mora da stoji naziv konkursa, adresa podnosioca prijave i\ntekst:“Ne otvarati pre sastanka određenog za otvaranje prijava“.\nPrijave se dostavljaju na adresu: Pokrajinski sekretarijat za lokalnu\nsamoupravu i međuopštinsku saradnju, Novi Sad, Bulevar Mihajla\nPupina 16, ili lično na pisarnici pokrajinskih organa uprave u\nzgradi Vlade AP Vojvodine.\nRok za podnošenje prijave na konkurs je 04. decembar 2010. godine.\nPokrajinski sekretarijat za lokalnu samoupravu i međuopštinsku\nsaradnju doneće Rešenje o dodeljivanju sredstava za finansiranje\nprojekta izrade plana komunikacije i promociju primera dobre prakse, Izbor\nza naj – gradonačelnika u AP Vojvodini.\nKorisnik sredstava će zaključiti Ugovor o korišćenju bespovratnih sredstava za finansiranje projekta izrade plana komunikacije i promociju primera dobre prakse, Izbor za naj – gradonačelnika u AP Vojvodini sa Pokrajinskim sekretarijatom za lokalnu samoupravu i međuopštinsku saradnju.


ISPITATI I ĐILASOVU IMOVINU I SVE SPORNO: Jelisaveta Vasić iz Saveta za borbu protiv Korupcije "Tužilaštvo mora da počne da radi" | Novosti.RS\nNa pitanje da li će se Savet za borbu protiv korupcije baviti ovim slučajem, članica ovog tela Jelisaveta Vasilić kaže, za "Novosti", da je to posao za tužilaštvo:\n- Ne vidim zašto bi se Savet bavio ovim slučajem, kada imamo tužilaštvo. Onog momenta kada se u Skupštini ili Vladi pojavi priča o spornoj imovini, tužilaštvo mora da počne da radi. Nije pitanje da li hoće ili neće, tužilaštvo je to koje mora da reaguje. Sva imovina za koju postoji neka dilema kako je sticana treba da se ispita. Celog života se bavim vladavinom prava i smatram da svako podleže proverama - poručuje Vasilićeva.\nJavnost već danima potresaju priče da su Đilas i njegov rođeni brat Gojko, neretko po tržišno nerealnim uslovima i kroz sporne transfere vlasništva, moguće izbegavanje poreza i pranje novca, sticali luksuzne nekretnine. O tome su govorili i poslanici u Narodnoj skupštini, koji su iznosili podatke o stotinama kvadrata na ekskluzivnim lokacijama, koji su u vlasništvu braće Đilas.\nNajzad, u pojedinim medijima pojavili su se napisi o navodno sumnjivim radnjama Đilasa tokom izgradnje Mosta na Adi u vreme dok je bio prvi čovek prestonice i raspolagao budžetom Beograda. Prema pisanju portala "Objektiv", sumnja se da su Đilas i nekoliko njegovih bliskih saradnika u to vreme, oštetili gradsku kasu za skoro 2,5 miliona evra. To, tvrdi se, dokazuje brojna dokumentacija, ali i svedočenje jednog stranog državljanina koji je obavljao odgovornu funkciju u jednoj od kompanija koje su gradile most.\nKao ključne karike u ovoj priči, pored Đilasa su, kako navodi "Objektiv", i njegov kum\nVeza sa poreskim rajem u Panami\nKAKO navodi "Objektiv", kompanija u Grčkoj, koju je vodio Rajičić, osnovana je 2006, tek nakon što je usvojeno idejno rešenje za gradnju Mosta na Adi, a uoči raspisivanja konkursa na kom su izabrani izvođači radova. Takođe, grčka firma "Sil komeršal" je kćerka firma istoimene kompanije sa Paname, koja slovi za "poreski raj" i gde firme osnivaju uglavnom oni koji žele da izbegnu plaćanje poreza u matičnim državama.\nDragan Ješić Ješa, biznismen Rajan Rajičić i nekadašnji direktor Jedinice za implementaciju projekata u Direkciji za građevinsko zemljište i izgradnju Beograda Zoran Rubinjoni.\nKako se navodi, najspornije je to što je Đilas iz gradske kase isplatio čak 2.491.506,28 evra na ime navodnih konsultantskih usluga u vezi sa izgradnjom Mosta na Adi.\n- Gradski funkcioner Rubinjoni se lično sastajao sa nama i prenosio usmene Đilasove naloge da se sredstva za navodni konsalting tokom izgradnje mosta uplate grčkoj kompaniji "Sil komeršals"" S. A. Jedini pravni zastupnik te kompanije u koju su se slivali milioni od navodnih konsultantskih usluga bio je Rajan Rajičić. On je u ovo vreme bio u veoma intenzivnoj komunikaciji sa Draganom Ješićem. Ukoliko povežemo činjenicu da je Đilas bio šef Rubinjoniju, a da je njegov kum Ješić intenzivno sarađivao s Rajičićem, jasni su tokovi novca koji je uzet od našeg konzorcijuma - tvrdi, za "Objektiv", strani biznismen koji je obavljao odgovornu funkciju u firmi koja je gradila Most na Adi.\nDragan Đilas Jelisaveta Vasić Savet za borbu protiv korupcije sporna imovina Gojko Đilas most na Adi


Oprez: Policija Kosova patroliše dronovima - Gorapress.net\n05.09.2018. u 11:37\nOprez: Policija Kosova patroliše dronovima\nRegionalna saobraćajna jedinica u Prištini danas je počela patroliranje dronovima.\nNa ovaj način, saobraćajne jedinice će identifikovati prestupnike u saobraćaju.\nPrema riječima narednika Arsima Gollubovcija, jedinice patroliraju bespilotnim letjelicama radi spriječavanja saobraćajnih nesreća.\n“Patroliralnje smo započeli danas, radi spriječavanja saobraćajnih nesreća. Smatramo da je opravdavajuće, osim ostalih planova koje sprovodimo, patroliranje dronovima kako bi spriječili prekršaje u saobraćaju”, rekao je Gollobovci za kallxo.com.\nDodao je da neće imati tolerancije za prestupnike u saobraćaju.\nOvim načinom patroliranja počeli su u centru grada, kaže Gollubovci, gdje su kontrolisali prestupnike koji prolaze kroz crveno svijetlo na semaforima, nastavljajući sa prestupnicima koji pretiću na punoj liniji.\n“Sada, od zavisnosti gdje ima najviše prekršaja, nastavićemo patroliranje. Radićemo dodatnim ritmom i povečaćemo jedinice koliko bude potrebno, da bi ovaj način patroliranja bio što efikasniji”, dodao je.\nNa osnovu zakona za propise u saobraćaju, kazna za preticanje na punoj liniji iznosi od 100 do 300 eura, oduzimanje vozačke dozvole 3 do 6 mjeseci i dva negativna poena.\nIz policije su takođe saopštili da će se patroliranje dronovima nastaviti u zavisnosti od toga koliko će biti efikasno.


Marinika Tepić: Verujem da će doći do saglasja organizatora protesta i opozicije - Politika - Dnevni list Danas\nPočetna » Politika » Marinika Tepić: Verujem da će doći do saglasja organizatora protesta i opozicije\n1Piše: Beta 24. januara 2019. 11.29\nOna je za NIN rekla da su ljudi iz organizacije protesta zaključili da treba da se ide ka pokušaju zajedničkog dogovora sa političkim partijam i udruženjima, pokretima, sindikatima, strukovnim udurženjima sa svom zainteresovanom javnošu koja može da se uključi u taj proces.\n„Dobro sam čula upravo njegovu (Trifunovićevu) ponudu da opozicija izađe sa konkretnim predlozima i da se u zajedničkom saglasaju – do koga će, duboko sam uveren, moći da se dođe – dogovore dalji zajednički aktivizam, ciljevi, rokovi, nosioci politike i oni koje će biti odgovorni: ne samo za to kako će do nje da se dođe nego i šta ako se ukazano poverenje ne opravda“, kazala je Tepić.\nOna je rekla da političari moraju da budu deo toga zato što je politička partija i političko udruženje stub parlamentarnog delovanja.\n„Mi možemo da se bunimo zajedno jako dugo, nije problem, ali neko sutra to mora da iznese“, rekla je Tepić.\nOna je kazala da je dobro čula ponudu organizatora protesta da opozicija izađe sa konkretnim predlozima i da se u zajedničkom saglasju do koga će, duboko je uverena moći da se dođe, dogovore dalji zajednički aktivizam, ciljevi, rokovi, nosioci politike i oni koji će biti odgovorni.\nTepić je rekla i da je apsolutno za bojkot izbora ističući da u datim okolnostima ne postoje nikavi uslovi za fer i poštene izbore.\nNajpre ne postoje medijski uslovi koji su predluslov za njih, rekla je ona i dodala da postoji problem ne samo sa neprimenjivanjem izbornih zakona, nego i sa njihovom zloupotrebom, najpre u predizbornom periodu, potom u izbornom danu i naročito u postizbodnom periodu kada se ulažu prigovori.\nOna je kazala da nije dovoljno da izbore bojkotuje samo opozicija, već i građani.\nKako je istakla, to je pre svega rušenje legitimiteta tih izbora, druga stvar je što će se posle toga pritisci pojačati da se ponovo raspišu izbori koji bi morali da budu fer i slobodni.\n„Ukoliko se to ne desi naravno da će i ti izbori biti bojkotovani. Neće to moći da traje doveka“, ocenila je Tepić.\nGovoreći o pretnjama smrću koje su joj upućene ona je kazala da je postupak još u toku pošto ga je Više javno tužilaštvo preuzelo i po službenoj dužnosti vodi taj postupak.\nPodsetila je da je reč o Tomislavu Lovrekoviću koji joj je uputio pretnje u jednom svom tekstu – da sve Marinike treba ućutkati, prvo snajperski onda artiljerijski.\n„To je bila jedna kampanja počev od pitanja koje sam postavila 2. novembra 2017. godine šta fašista Džim Dounson radi u Srbiji, uprkos tome što mu je zabranjen ulaz u neke susedne zemlje, a sluteći da je to nemoguće bez saradnje ljudi iz vlasti i SNS-a“, kazala je Tepić.\nOna je podsetila da se Džim Dounson slikao u Palati Srbija sa Mišom Vacićem koji je tada bio službenik u Kancelariji za Kosovo i Metohiju Vlade Srbije, posle čega je ona postavila pitanje u parlamentu.\nPosle toga su se pojavili grafiti „Marinika shvati nećemo stati“, a potom i parole „Ako država stane pred Marinikom mi nećemo stati“ a koju je potpisao Mihajlo Janjić tada iz Pokreta 1389, takođe organizacije Miše Vacića koji je sada njegov povernik za severnu srpsku pokrajinu u Srpskoj desnici.\n„Naravno u januara 2008. godine kada je osnovana Srpska desnica rame uz rame sa Vacićem je stajao Milenko Jovanov potpredsednik SNS, kao počasni gost i tu više nije bilo nikakve dileme da je čitava ta ekipa na povocu bratije Vučić i da im služi u takvim situacijama kada treba da zastrašuju ili da prete opozicionarima – naročito ako su žene , manjina… Mi smo laka meta za njih“, navela je Tepić.\nRekla je i da su je „unutar svoje ekipe“ nazivali Džo aludirajući na britansku parlamentarku koja je izbodena na smrt, a oči britanske javnosti su bile uprte u organizaciju „Britain first“ čiji je osnivač Džim Dounson.\n1 od 5 miliona, Branislav Trifunović, marinika tepic, protesti\n24. januara 2019. u 13.06\nŽena se bavi politikom i ako pojma nema. Ovo je sramota više šta radi, i kako se drsko ponaša. Veze nema sa ekonomijom.


Borba protiv mržnje, uznemiravanja i diskriminacije - Airbnb Centar za pomoć\nBorba protiv mržnje, uznemiravanja i diskriminacije\nŽelimo da boravak i doživljaji naših domaćina i gostiju budu bez uznemiravanja i diskriminacije.\nMaltretiranje i uznemiravanje: Niko ne bi trebalo da bude izložen neželjenom ponašanju, kao što su maltretiranje, maltretiranje preko interneta, uznemiravanje ili uhođenje.\nDiskriminatorno odbijanje usluge: Domaćini ne smeju da odbiju uslugu gostu iz razloga pripadnosti određenoj grupi ili kategoriji, kao što su rasa ili religija, kao što je objašnjeno u našim Pravilima nediskriminacije.\nDiskriminatorni različit tretman: Domaćini ne bi trebalo da primenjuju drugačiji tretman, pravila ili ponašanje prema nekom gostu zbog njegove pripadnosti zaštićenoj klasi.\nOpasan govor: Niko ne bi trebalo da bude izložen govoru koji poziva na zlo, dehumanizuje ili tvrdi da je pojedinac pretnja ili fizička opasnost za druge jer taj pojedinac pripada zaštićenoj klasi.\nKlevete, govor mržnje ili pogrdno izražavanje: Niko ne bi trebalo da bude izložen predrasudama koje se odnose na pripadnost druge osobe zaštićenoj klasi, kao što su verbalni izrazi prezira, gađenja ili fizičkih, mentalnih ili moralnih nedostataka.\nUpotreba mrtvog imena ili pogrešno rodno obraćanje: Pojedinci koji se identifikuju kao transrodni ne bi trebalo da se oslovljavaju svojim pre-tranzicijskim imenom ili zamenicama ako su obavestili ljude oko sebe da koriste druge nakon tranzicije.\nŠifrovano izražavanje ili mikroagresije: Niko ne bi trebalo da bude meta fraza koje predstavljaju duboko ukorenjene društvene stereotipe zasnovane na pripadnosti zaštićenoj klasi.\nSlike, simboli ili predmeti kojima se izražavaju mržnja, diskriminacija ili uvrede: Niko ne bi trebalo da bude izložen slikama koje ocrnjuju neku veroispovest ili kulturu, slikama koje sadrže pogrdno/šifrovano izražavanje ili simbole, logotipe ili slogane povezane sa ekstremističkim ili grupama mržnje.\nAko ste videli ili doživeli ponašanje koje je u suprotnosti sa našim pravilima, obavestite nas o tome.\nU cilju poštovanja svih članova naše zajednice, ne dozvoljavamo određeni sadržaj, bilo onlajn, bilo u smeštaju ili tokom doživljaja.\nPisanje odgovarajućih i nepristrasnih utisaka\nŽelimo da se osećate sigurnim da su utisci koje čitate na Airbnb-u tačni i pisani bez spoljnih uticaja. Utisci su korisni samo onda kada nji…\nKako mogu da prijavim diskriminaciju Airbnb-u?\nAirbnb-ova Pravila nediskriminacije osmišljena su kako bi zaštitila našu zajednicu, a mi prijave slučajeva diskriminacije shvatamo veoma ozb…


MMF: Srbija uspešno završila poslednje, peto razmatranja ekonomskog programa\nOdbor izvršnih direktora Međunarodnog monetarnog fonda doneo je odluku o uspešnom završetku petog, poslednjeg razmatranja rezultata ekonomskog programa Republike Srbije.\nOdbor Međunarodnog monetarnog fonda ocenio je da je tokom celog trajanja programa njegovo sprovođenje bilo uspešno. To potvrđuje i činjenica da su odluke o uspešnom završetku revizija donošene i bez održavanja formalnog sastanka Odbora, što je mogućnost koja se koristi kada se proceni da formalna diskusija nije potrebna, s obzirom na dobro sprovođenje mera ekonomske politike i dobre makroekonomske rezultate.\nNakon što je u trećem tromesečju započet ekonomski oporavak u Srbiji od posledica pandemije virusa korona, Međunarodni monetarni fond prognozira privredni rast Srbije od 5% u 2021. i 4,5% u 2022. godini, uz visok i održiv rast i u srednjem roku. Odbor Međunarodnog monetarnog fonda ocenjuje da su mere monetarne politike i veliki fiskalni paket imali važnu ulogu u podršci domaćoj ekonomiji i brzom oporavku. Guverner Jorgovanka Tabaković ističe da je i tokom prethodnih revizija programa Odbor Međunarodnog monetarnog fonda pozitivno ocenio odgovor nosilaca ekonomske politike u Srbiji, navodeći da je snažan, pravovremen i sveobuhvatan. Mere su ocenjene kao dobro osmišljene i na pravi način usmerene na zaštitu građana i podršku domaćinstvima, očuvanju radnih mesta, na veća ulaganja u zdravstvo, obezbeđenje dovoljne likvidnosti u bankarskom sistemu i lakše otplate obaveza po osnovu kredita.\nOdbor Međunarodnog monetarnog fonda konstatuje i da je u Srbiji očuvana niska inflacija, a očekuje da će inflacija ostati pod kontrolom Narodne banke Srbije i u 2021. godini, i u srednjem roku. Za ovu godinu projektuje prosečnu inflaciju na nivou od 1,9%, kao i njeno postepeno približavanje centralnoj vrednosti cilja u srednjem roku. „Takva dinamika inflacije u skladu je i s projekcijom Narodne banke Srbije, čemu bi trebalo da doprinese i rast agregatne tražnje, podržan merama monetarne i fiskalne politike”, rekla je guverner Jorgovanka Tabaković.\nPrema oceni Međunarodnog monetarnog fonda, fiskalni deficit od 3% bruto domaćeg proizvoda u 2021. godini obezbediće da se učešće javnog duga u bruto domaćem proizvodu smanjuje, istovremeno stvarajući dovoljno prostora za podršku ekonomskom oporavku, uključujući veće kapitalne investicije. Ističe se da i dalje ostaje neizvesnost u pogledu toka pandemije na globalnom nivou.\nGuverner Jorgovanka Tabaković istakla je da je odluka o uspešnom završetku petog razmatranja ekonomskog programa očekivana. „Cilj ekonomskog programa, koji je u julu 2018. godine odobren na 30 meseci, bio je očuvanje makroekonomske i finansijske stabilnosti, uz nastavak strukturnih i institucionalnih reformi za podsticanje bržeg i sveobuhvatnog rasta, stvaranje novih radnih mesta i dalji rast životnog standarda naših građana. Srbija je takav ekonomski program sprovodila i svi ciljevi su ispunjeni. Tokom osam godina u Srbiji su stvoreni uslovi za zdrav i dinamičan rast, što su prepoznali i investitori i rejting agencije. Delujući pravovremeno i adekvatnim merama, Narodna banka Srbije je u punoj meri podržavala predsednika i Vladu Srbije u jačanju naše ekonomije. Inflaciju smo očuvali na niskom nivou, obezbedili smo relativno stabilan kurs dinara kao neophodan uslov za izvesnost poslovanja i planiranja, devizne rezerve smo ojačali na rekordne nivoe, uslove finansiranja učinili smo najpovoljnijim do sada, a problematične kredite spustili smo na rekordno niske nivoe. Odgovoran pristup u vođenju zemlje i definisanju i sprovođenju politika omogućio je da na šok, koji nije zabeležen u novijoj istoriji, odgovorimo ogromnim paketom ekonomskih mera, bez ugrožavanja cenovne i finansijske stabilnosti. Bez te i takve reakcije, kao i ukupne politike predsednika Aleksandra Vučića, Vlade i Narodne banke Srbije, usporavanje ekonomske aktivnosti u prošloj godini bilo bi znatno veće, a rast u 2021. skromniji.” Guverner Jorgovanka Tabaković podsetila je i da su tokom četvrte misije u uslovima krize članovi tima Međunarodnog monetarnog fonda za Srbiju ocenili da je Narodna banka Srbije svojim merama – smanjenja referentne kamatne stope, obezbeđivanja likvidnosti, propisivanja zastoja u otplati obaveza dužnika i drugih oblika olakšanja u izmirivanju obaveza, uz niz drugih mera – nastavila da čuva neophodnu monetarnu i finansijsku stabilnost u uslovima kada je to bilo najpotrebnije.\nOdbor Međunarodnog monetarnog fonda ističe da u narednom periodu prioriteti ostaju vezani za nastavak strukturnih i institucionalnih reformi. Srednjoročni prioriteti obuhvataju i razvoj tržišta kapitala, unapređenje upravljanja, uključujući i jačanje vladavine prava.\nGuverner Jorgovanka Tabaković ocenjuje da srednjoročni makroekonomski okvir koji Međunarodni monetarni fond projektuje za Srbiju ukazuje na to da se očekuje nastavak dobrih politika. Međunarodni monetarni fond na srednji rok projektuje dinamičan rast koji ima dobru strukturu. Očekuje kontinuitet niske inflacije, rast izvoza i deviznih rezervi Srbije, fiskalni okvir, koji istovremeno obezbeđuje smanjenje učešća javnog duga u bruto domaćem proizvodu i podršku ekonomiji, uključujući i rast kapitalnih investicija. Međunarodni monetarni fond očekuje i da će Srbija nastaviti da opravdava poverenje investitora, koje se ogleda i u vidu projektovanih visokih priliva stranih direktnih investicija.\n„Naši prioriteti ostaju isti – stabilnost i održiv i ubrzan ekonomski rast, uz dalji rast životnog standarda građana”, istakla je guverner Jorgovanka Tabaković.


Fajon: Nastaviću da podržavam Zapadni Balkan na evropskom putu - European Western Balkans\nAutor EWB 28. 04. 2019. 28. 04. 2019.\nPODGORICA – “Meka moć” Evropske unije i njeno oruđe stabilnosti jeste politika proširenja, smatra poslanica Evropskog parlamenta Tanja Fajon.\n“Proširenje je jedna od najuspešnijih politika Evropske unije, to je ono što nas razlikuje od drugih globalnih sila”, kaže Fajon u intervju za list Pobjeda.\nIstiče da je problem u tome što ljudi unutar EU nisu svesni prednosti te politike već u njoj vide opasnost. Bavljenje Zapadnim Balkanom za nju je izazov ali i odgovornost. Zato će nastaviti da podržava Balkan sve dok ne postane deo EU ukoliko dobije i treći mandat, prenosi portal Analitika.\n“Bavljenje Zapadnim Balkanom doživljavam kao veliki izazov, ali i kao nešto čemu sam najiskrenije posvećena. Ponekad je izuzetno teško braniti interese zapadnobalkanskih država kada je u pitanju Unija i razumeti i jednu i drugu stranu”, ističe poslanica.\nČast joj je što ju je portal European Western Balkan, koji se bavi evropskim integracijama stavio na prvo mesto među deset evropskih parlamentaraca koji su dali najviše značaja evropskim integracijama na Zapadnom Balkanu i dodaje da je to za nju priznanje ali i odgovornost.\nSmatra da to što je iz Slovenije, iz države koja je nekada bila u zajedničkoj državi sa ostalim zapadnobalkanskim državama, joj i daje potrebno znanje, legitimnost, ali i entuzijazam.\n“Svakako ću nastaviti da se bavim Zapadnim Balkanom u slučaju da dobijem i treći mandat. Volela bih da dođe do bržeg tempa pregovaranja i inače većeg napretka za sve države, što znači brže reforme i usklađivanje zakonodavstva ovih država sa zakonodavstvom EU. I naravno rešavanje otvorenih političkih pitanja”, kaže Fajon.\nMeđutim, pojedine članice protive se proširenju na Zapadni Balkan. U posednje vreme je Francuska otvoreno rezervisana kada je u pitanju pridruživanje novih članica, Holandija takođe podseća poslanica. Smatra da je to kombinacija izazova i problema u kojima se našla Unija, od migrantskog pitanja, do terorizma, bezbednosti i Bregzita, kao i uspona desne populističko nacionalističke agende, koja u osnovi deluje destruktivno i u smeru dezintegracije. Zbog toga je kako kaže Fajon važno da sledeći saziv Evropskog parlamenta ima što više poslanika koji će se boriti za dalje proširenje Unije.\nNa pitanje šta očekuje od Evrope nakon izbora, Fajon odgovara da očekuje da se neće probuditi u Evropi koju će voditi političari ekstremne desnice, da će se prekinuti vladavina konzervativne ideologije i da će se zameniti socijaldemokratskom paradigmom, koja ima prava rešenja i prave politike za globalni svet i globalne izazove, sa kojima smo suočeni.\n“Želela bih da se i proširenje vrati visoko na agendu prioriteta Unije i ubeđena sam da bi to dugoročno nesumnjivo urodilo plodom. Ja ću svakako nastaviti da podržavam Zapadni Balkan na putu prema članstvu u Uniji”, zaključuje Fajon.\nEvropska unijaEvropski izbori 2019politika proširenjaTanja FajonZapani Balkan


VUČIĆ PRELOMIO: Evo Ko Je Novi Premijer Srbije!\nKako Direktno.rs saznaje, Aleksandar Vučić odlučio je da će u novoj Vladi premijerka biti Jorgovanka Tabaković, koja je od 2012. guvernerka Narodne banke Srbije, a Siniša Mali, bivši gradonačelnik i ministar finansija, sešće na njeno mesto i postaće guverner!\nNaime, kraj izbora je označio i početak formiranja nove Vlade čiji će predsednik, umesto Ane Brnabić, prema našim saznanjima, biti guvernerka Tabaković, koja se na toj poziciji nalazila od 2012. godine. Ona je nakon razlaza sa radikalima 2008. prešla u Srpsku naprednu stranku, gde je posle parlamentarnih izbora 2012. izabrana za narodnu poslanicu. Za zamenicu predsednika SNS izabrana je na Skupštini stranke dve godine kasnije.\nCINS je objavio analizu njenog doktorata u kojoj su otkrili da je značajan deo doktorske disertacije plagiran. Prema njihovoj analizi više od 20 odsto teksta je preuzeto bez citiranja iz radova ekonomista i doslovno prepisanih pasusa bez navedeni autora.\nNovi guverner, prema odluči Vučića, biće Siniša Mali, sadašnji ministar finansija, a bivši gradonačelnik Beograda za koga se vezuju brojne afere.\nJedna je rušenje nekoliko privatnih objekata u Savamali, u noći posle izbora aprila 2016. godine, kada su usledili masovni protesti sa zahtevom da Mali podnese ostavku. Njega je za ovo ilegalno rušenje optužila i bivša supruga, Marija, koja je u intervjuu za KRIK rekla kako joj je on navodno priznao svoju umešanost u ovu aferu.\nTakođe, KRIK i OCCRP su u oktobru 2015. pisali da je Mal kao direktor dve misteriozne ofšor firme kupio 23 luksuzna apartmana u bugarskom letovalištu „Sveti Nikola“. U istom odmaralištu, najbliži Vučićev saradnik je kupio jedan apartman u svoje ime, a vrednost stanova je oko pet miliona evra! Ove nekretnine otkupio je od direktora ruske kompanije „Lukoil“ kojoj je Mali još 2003. godine pomogao da privatizuje srpske pumpe „Beopetrol“.\nTakođe, profesor Raša Karapandža je 2014. ustanovio da je više od trećine doktorata Siniše Malog plagirano, što je pet godina kasnije i ustanovljeno, kada je Univerzitet u Beogradu predložio u novembru 2019. Senatu Univerziteta da postupi po pravilniku o poništavanju doktorata, jer je utvrdio postojanja neakademskog ponašanja u njegovom radu.\nPrethodni tekstGDE JE NESTAO VUČIĆ? Svi oko njega zaraženi, njega nema danima u medijima\nSledeći tekstJOVANOVIĆ PROPOVEDA: Uporedio sebe sa Isusom Hristom


Uređenje međublokovskog zelenila u opštini Palilula | NisCafe\nUređenje međublokovskog zelenila u opštini Palilula\nProgram aktivnosti uređenja međublokovskog zelenila i rešavanja zahteva građana u naseljima Gradske opštine Palilula uspešno se ostvaruje i u prvom tromesečju ove godine. O rezultatima ozelenjavanja i sadnji drvoreda u Zetskoj ulici, u susretu sa novinarima na terenu, govorili su Milan Đurđević, predsednik Skupštine Gradske opštine Palilula i prof.dr Igor Novaković, predsednik opštine.\nÂ«Obezbedili smo uređenje ovog prostora i postavljanje dva mobilijara (ljuljaška, tobogan, klackalica) na platou kod raskrsnice Zetske i Trsteničke ulice – kaže Milan Đurđević, predsednik Skupštine opštine Palilula. U Zetskoj ulici, uklonjene su deponije pored puta i formiran je drvored gde je posađeno novih 150 stabala. Sada je ovaj prostor za primer u ovom delu naše opštine. Ozelenjavanje prostora ostvareno je u saradnji sa JKP “Gorica” koje je stručno ali i tehnički opremljeno preduzeće za ove poslove.\nOzelenjavanje većih površina od posebnog je značaja u urbanim oblastima, gde je zagađenost najveća, pa je naš dugoročni cilj da povećamo prostor pod zelenim i parkovskim površinama-naglašava predsednik opštine Palilula prof.dr Igor Novaković. Kao jedina sertifikovana organizacija lokalne samouprave Grada Niša, koja je uspostavila menaxment kvaliteta u skladu sa zahtevima standarda ISO 9001:2008 i u ovoj oblasti ostvarujemo koncept približavanja standardima EU koji propisuju minimum 25 kvadratnih metara zelenih površina po stanovniku u gradovima.\nU opštini Palilula ističu da su učesnici projekta nacionalne kampanje “Zeleni gradovi Srbije”, koju je inicirala Narodna kancelarija predsednika Republike Srbije kao i svetskih ekoloških kampanja “Milijardu stabala za planetu zemlju” – “Zelene staze Evrope”- “Stop klimatskim promenama”, “Očistimo Srbiju-“Clean up the World”, koje se ostvaruju u saradnji sa organizacijama civilnog društva i medijskom EKOpolis mrežom. Sve to potvrđuje odlučnost rukovodstva opštine da i oblast zaštite i unapređenja životne sredine ima svoje mesto u prioritetima strateškog razvoja Palilule\nigor novaković palilula Vesti\t2015-04-09\nOznake: igor novaković palilula Vesti


Predsednica Osmani u zvaničnoj poseti Austriji - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani u zvaničnoj poseti Austriji\nPredsednica Republike Kosovo Vjosa Osmani će na poziv austrijskog predsednika Alexandera Van der Bellena, u utorak otpočeti zvaničnu posetu ovoj državi.\nNa sastanku sa njim, predsednica Osmani diskutovaće o podršci Austrije Kosovu na evropskom putu, u procesu liberalizacije viza, učlanjenju u međunarodne organizacije i konkretizovanju saradnje radi unapređenja Zelene agende.\nPredsednica Osmani će se sastati i sa kancelarom Sebastianom Kurzom, kao i sa ministarkom za klimatske akcije, životnu sredinu, energiju, mobilnost, inovacije i tehnologiju Leonorom Geressler sa kojima će pored diskusije o političkim aspektima biti razmatrana i mogućnost saradnje na konkretnim međudržavnim projektima.\nTokom boravka u Austriji, predsednica Osmani će se sastajati i sa drugim državnim i institucionalnim zvaničnicima.\nPredviđen je sastanak sa Udruženjem prijateljstva Austrija – Kosovo, kosovskom dijasporom i Privrednom komorom Austrije. A na Diplomatskoj akademiji u Beču, predsednica Osmani održaće predavanje na temu: Jačanje kosovske državnosti – izazovi i priče o uspehu.


20-08-2019 09:11 Naoružanje Izdvojeno Svet Planeta\nRaspoređivanje američkih krstarećih raketa kopnenog baziranja, dometa većeg od 500 kilometara u zemljama Azije ili Evrope prestavljaće pretnju za Rusiju, a znači imaće posledice kako za Amerikance, tako i za države koje im ustupaju svoju teritoriju, izjavio je ruski senator Konstantin Kosačov.\nRuski senator Konstantin Kosačov (Foto: Jutjub)\n“Gde god Amerikanci te sisteme u budućnosti rasporede – u Aziji ili u Evropi, oni će dosezati do teritorije naše države i za nas predstavljati neposrednu vojnu pretnju. Sa svim posledicama koje će imati zemlje na čijoj teritoriji će biti raspoređeni i za same SAD. Nikakva politika, čisto vojno planiranje u legitimnom interesu osiguranja naše odbrane i nacionalne bezbednosti“, rekao je Kosačov.\nOn je naglasio da testiranje u SAD potvrđuju da je Vašington kršio Sporazum o raketama srednjeg i kratkog dometa još dok je on bio na snazi. Kako je podsetio senator, Moskva i Vašington su se 1987. godine dogovorili, ne samo da ne vrše istraživanja koja vode ka proizvodnji i testiranja.\n“Proizvodnje je, očigledno bilo i to je osnovna povreda sporazuma. Sada se desilo i testiranje. Što još jednom potvrđuje da SAD nisu poništile sporazum što ga je narušila Rusija (mi to nismo radili), već što je on ometao Amerikance da izađu na završnu etapu u postizanju mitskog i manijakalnog cilja postizanja jednostrane i isključivo vojne superiornosti“, dodao je poslanik.\nPentagon je objavio juče da je izveo testiranje konvencionalne krstareće rakete kopnenog baziranja, koja je do sada bila zabranjena Sporazumom o likvidaciji raketa srednjeg i kratkog dometa.\nPročitajte OVDE kako Vladimir Putin testira bombu sudnjeg dana.\nUHAPŠENI „RUSOFILI“ U BUGARSKOJ! RUSIJA SE OGLASILA: Zaštitićemo vas na sve načine!\nNASTAVLJA SE DRAMA: Iranski tanker nije tražio pristup u grčke luke! Brod luta Mediteranom!\nBIVŠI NEMAČKI KANCELAR I VUČIĆEV PRIJATELJ PRED SUDOM: Šreder naredio bombardovanje Srbije, a sada mu tužbom preti bivši muž pete supruge!


U sredu, 28. januara u Novom Sadu održaće se Coding Serbia Meetup na kome će glavna tema biti Srcum metodologija. Ovim povodom Jovan Vidić, programer i Scrum master odžaće predavanje na temu igara za efektivno planiranje i retrpospektive kojim će pokušati da približi posetiocima samu ideju iza ove metodologije i osnovne koncepte. Na predavanju će se\nU sredu, 28. januara u Novom Sadu održaće se Coding Serbia Meetup na kome će glavna tema biti Srcum metodologija.\nOvim povodom Jovan Vidić, programer i Scrum master odžaće predavanje na temu igara za efektivno planiranje i retrpospektive kojim će pokušati da približi posetiocima samu ideju iza ove metodologije i osnovne koncepte.\nNa predavanju će se govoriti i o tehnikama vizuelnog razmišljanja za popravljanje kolaboracije i komunikacije i različitim tehnikama za generisanje ideja, utvrđivanje osnovnog problema i traženje rešenja. Jovan će se osvrnuti i na simulacije i istraživanja kompleksnih sistema, interakcija i dinamika.\nZa one koji se po prvi put susreću sa ovim terminom, scrum predstavlja agilni pristup za upravljanje razvojem softvera opšte prihvaćen u svetu.\nPropisuje načine upravljanja zahtevima, formiranja iteracija (planiranje sprinta), kontrole implementacije i isporuke klijentu. Često se upotrebljava kao način vođenja XP, ili drugih projekta koji ne moraju obavezno da se projektuju nekom agilnom metodom. Ova metoda je više vezana za agilno upravljanje softverskim projektom, nego za agilno projektovanje softvera.\nMeetup će se održati u KC Novi Sad u 19 časova. Učešće na meetupu je besplatno, ali je potrebno prethodno da se prijavite na ovom linku.


Aktuelnosti – METAK\nU sledećem broju vaš očekuju noviteti: * Beretta APX test izdržljivosti * Benelli 828 U Beccaccia kalibra 12 * Walther Q5 Match Combo kalibra 9x19 mm * Gamo PR-776 kalibra 4,5 mm TRAŽIMO PREVODIOCE SA ČEŠKOG! U pripremi je novo...\nSedmi krug pakla – rat u Siriji\nAleksandra Dudvarski April 24, 2018\nU srpskim medijima, na naslovnicama je objavljena vest kako je jedan naš državljanin poginuo u ratu u Siriji boreći se na strani ruskih snaga lojalnih predsedniku Bašaru al Asadu, a skoro je u javnost izašao podatak da nas za Siriju...\nMilitarizacija policije: Policajac ili vojnik?\nAleksandra Dudvarski April 18, 2018\nPosle 11. septembra američka policija sve više liči na vojsku, a specijalne jedinice čak rešavaju i „obične“ slučajeve. S druge strane, u Evropi su se vojne jedinice počele koristiti za obavljanje policijskih zadataka. Ferguson, ime koje smo prethodne godine veoma...\nLeti, leti, leti – DRON!\nAleksandra Dudvarski April 17, 2018\nA sve je počelo još 1880. godine, kad su Austrijanci poslali balone bez posade pune bombi u pravcu Venecije… Ukratko, vojnici su se brzo dosetili da je na dosadne i opasne misije mnogo bolje poslati letelicu u kojoj ne sedi...\nVatreno oružje može se nabaviti samo na osnovu odobrenja izdatog od MUP-a, u skladu s aktuelnim Zakonom o oružju i municiji, a uslovi za dobijanje dozvole za držanje i nošenje oružja prošle godine su pooštreni. Zakon bi trebalo da omogući...\ngorananicic January 15, 2018\nNegodovanje medija koje su izazvali prvi pokušaji pravljenja oružja od polimera na 3D štampačima u suštini i nije sasvim osnovano. Naime, troškovi nisu mali, potrebno je dobro poznavanje tehnologije, a čvrstina “ištampanog” oružja više je nego neizvesna. Lasersko sinterovanje potpuno...\nKako i gde rekreativno gađati iz vatrenog oružja\ngorananicic December 27, 2017\nUkoliko imate želju, ali ne i oružje i oružni list, rekreativno gađanje zapravo je mnogo jednostavnije nego što ste mislili... Tekst: Zoran Kuzmanov Imali smo dosta pitanja i nedoumica u vezi s tim gde se, kako i s kojim oružjem...


"Slobodne zone" zavisiće od lokalnih organizatora - Politika - Dnevni list Danas\nPočetna » Politika » „Slobodne zone“ zavisiće od lokalnih organizatora\nNeizvestan nastavak protesta "Svi kao jedan - jedan od pet miliona" u gradovima Srbije\n„Slobodne zone“ zavisiće od lokalnih organizatora\nPredsednika Srbije Aleksandra Vučića, tri dana od osnivanja Slobodne zone, uveliko nerviraju šatori i logorovanje opozicije ispred Predsedništva Srbije, ali uprkos tome, zahvaljujući političkom iskustvu, neće preduzeti neki nepromišljeni potez u smislu aktivnog uklanjanja šatora.\n0Piše: Mirjana R. Milenković 07. maja 2019. 12.00 Izmenjeno: 09. maja 2019. 04.02\nNaprotiv, pokušaće da taj novi vid protesta na raznorazne načine marginalizuje, ali ga Slobodna zona neće naterati da sa opozicijom konačno otpočne pregovore. Mogući su samo neki sitni taktički ustupci, koji, međutim, neće izgledati kao popuštanje pred opozicijom – kaže za Danas poslanik i urednik NSPM Đorđe Vukadinović .\nPrema njegovim rečima, predsednik Srbije i SNS već je načinio nekoliko ustupaka opoziciji, poput onog poziva Maje Gojković opoziciji da dođu na razgovor, ali i u minimalnom otvaranju u izveštavanju RTS.\n„Ne postoji jedna genijalna mera koja bi ga naterala na ustupke, već više mera sitnih i paralelnih, možda mogu da dovedu do željenog dijaloga. Slobodna zona je zanimljiva i legitimna ideja, koja je isprobavana u raznim delovima sveta, ali ona nije alternativa protestima, niti predstavlja način da se opozicija bezbolno izvuče iz protesta i ne može dovesti do revolucionalne promene vezane za rušenje vlasti. Možda protesti jesu u nekoj maloj krizi, ali oni neće zamreti, kao što je to bio slučaj sa protestima protiv diktature iz 2017“, kaže Vukadinović.\nBoško Obradović, lider Dveri, poručuje da je Slobodna zona snažan signal da opozicija nema namere da se povuče i da je svakodnevno okupljanje oko Zone dokaz da se građani ne predaju.\nPrema Obradovićevim rečima Slobodna zona formirana je najpre u Beogradu gde su i počeli prvi protesti „Stop krvavim košuljama“ i „Jedan od pet miliona“, ali da će se te zone, u novoj fazi protesta, proširiti i unutrašnjosti Srbije, kao i da će ova u Beogradu biti obogaćena novim sadržajima, pozorišnim predstavama, izložbama, dijalogom vlasti i građana. Kako kaže subotnji protesti i subotnja šetnja u Beogradu, kao tradicionalna aktivnost, biće nastavljena i pored formiranja Slobodne zone.\n„Dinamika protesta po gradovima Srbije zavisiće od procene lokalnih organizatora, ali kada nas bilo ko iz unutrašnjosti Srbije pozove mi ćemo se odazvati i govoriti pred građanima“, kaže Obradović.\nNa pitanje gde je nastala ona građanska energija od 13. aprila i kako komentariše tvrdnje predstavnika vlasti da je opozicija proteste svela na jedan šator, lider Dveri kaže da to isto treba pitati Vučića.\n„Bilo bi dobro da ga neko pita, može li on kao moćan političar da ponovi broj okupljenih na mitingu 19. aprila. Nama nije namera da proteste svodimo na jedan šator, već da oni pređu u svakodnevni protest. To je dodatni pritisak na vlast i samog predsednika Srbije i novi kvalitete protesta“, kaže Obradović.\nDodaje da će opozicija biti tu ispred vrata predsednika i da će imati priliku da odluči da li će da pregovara sa opozicijom, uprkos sadašnjem kategoričnom odbijanju dijaloga.\nOn napominje da opoziciji nije sporno da se razgovor održi i u parlamentu, ali to moraju biti razgovori delegacije opozicije i delegacije vlasti.\n„Sa Majom Gojković nemamo o čemu da razgovaramo, ona je pokazala svoje pravo lice. Ovde se radi o suštinskim promenama u RTS-u i REM-u i mi više nećemo da učestvujemo u praznim i lažnim parlamentarnim pričama. Svoje pravo i pravdu tražimo na ulici i od toga nećemo odustati“, zaključuje Obradović.\nMiroslav Aleksić, zamenik predsednika Narodne stranke, ubeđen je da će tokom maja Zone slobode biti formirane i po drugim gradovima.\n„To pre svega zavisi od lokalnih aktivista i organizacija. Protesti kao i do sada nisu bili centralizovani, pa neće biti ni slobodne zone“, ocenjuje Aleksić i dodaje da u državi u kojoj nema dijaloga ni kroz medije, i u kojoj ne funkcionišu institucije, opozicija mora vanparlamentarnim aktivnostima da ukazuje na uništavanje države.\nAleksić kaže da će opozicija pritiskati režim na vlasti sve dotle dok se ne stvore uslovi za poštene i fer izbore. „To je najveći strah Aleksandra Vučića, jer zna da su građani Srbije prozreli njegovu politiku „štapa i šargarepe“, kojom ih već sedam godina zavarava. U Srbiji se sve teže živi, a vlast je sve više autokratska. To je neprirodno stanje i siguran sam da će se slobodni građani Srbije izboriti za promene već na sledećim fer i poštenim izborima“, zaključuje Miroslav Aleksić.\n1 od 5 miliona, građanski protesti, opozicija, slobodne zoneBeograd


Poznavanje jezika i kulture za prvog čoveka regionalne kancelarije DFC-a u Beogradu, koja je otvorena juče, biće od velike pomoći, ali i njegovo iskustvo u radu sa finansijama.\n"Kolege iz šest različitih američkih agencija, koje su bile u delegaciji iz Vašingtona, oduševljeni su svojom prvom posetom Beogradu i prilikama i potencijalom ovog regiona, kako u ekonomskom tako i u društvenom smislu, i ja delim njihovo mišljenje", rekao je Džon Jovanović, Amerikanac srpskog porekla.\nIznenađen je sa koliko spremnosti su ljudi čekali na povratak američke privrede i dolazak američkih investicija.\n"Narodi ovog regiona dele zajedničke vrednosti i mi bismo želeli da te vrednosti gradimo kroz poslovne, ali i društvene projekte, pogotovo žensko preduzetništvo. Mnogi su se javili i rekli da je to sjajna prilika za Srbiju i region", istakao je Jovanović.\n"Za nas je najbitnije da pronađemo priliku i da već u prva tri meseca uradimo nekoliko projekata, a za početak ćemo se priključiti projektima koji su već u toku poput auto-puta 'Mir'", rekao je Jovanović.\nDFC raspolaže sa 60 milijardi dolara, a u ovom regionu vide, prema rečima Jovanovića, ogroman potencijal i veruje da će biti velikih ulaganja.\nDžon Jovanović veruje da je ovo početak nove ere u odnosima SAD i Srbije, a mera uspeha rada kancelarije DFC-a meriće se otvaranjem novih radnih mesta.\nPodrška supruge i porodice nije izostala, a kako kaže Jovanović, majka mu je presrećna.\n"Svi su me podržali, jer je ovo izuzetna prilika koja se jednom dešava u regionu i svakako u mom životu", rekao je Džon Jovanović.\nMajka Nada, otac Srećko\nDžon je diplomirao na Univerzitetu Prinston, a na Univerzitetu u Pensilvaniji magistrirao poslovnu administraciju za finansije i preduzetnički menadžment.\nIma bogatu poslovnu biografiju, pošto je radio u još nekoliko jakih kompanija, kao što su Dojce banka, zatim Berenson, Noble group, Cadent energy partners.\nDetinjstvo je proveo u Čikagu, gde su se svojevremeno doselili njegovi roditelji Nada i Srećko.\nSa suprugom Dafne Oz, jednom od najpoznatijih blogerki, TV zvezda i nutricionistkinja u SAD, ćerkom čuvenog TV doktora Mehmeta Oza, ima troje dece, Filomenu, Domeniku Selen i Jovana, koga, kako je ranije izjavila Džonova supruga, zovu Džon-Džon. Njih dvoje venčali su se pre 10 godina u srpskoj pravoslavnoj crkvi u Portlandu.\nPročitajte i ko je prvi čovek DFC-a, inače cimer Trampovog zeta i vlasnik tri kompanije, koji je srpskim vlastima poručio ono što godinama žele da čuju.\nSrbi sve više kupuju onlajn, ali je još uvek prisutan manjak znanja i informacija o tome kako izgleda cela procedura pod nazivom internet trgovina. Takođe, mnogi su i dalje u strahu da njihovi lični podaci, broj kartice ili bankovnog računa ne završi u rukama pogrešnih osoba, odnosno da ne budu prevareni prilikom šopinga iz fotelje.\nZašto bi neki frilenser koji radi za platu od 800 evra kod poslodavca u inostranstvu bio oslobođen poreza, a ja kao preduzetnik koji zapošljavam dvoje ili troje ljudi i isto toliku plaćam radnike bio oporezovan – postavlja pitanje Marko Mudrinić, osnivač i direktor sajta "Netokracija", poslovno-tehnološkog medija koji se bavi digitalnom ekonomijom i prvima radnika na internetu.\nSTANOVNICI BERLINA BESNI NA NORVEŠKOG MILIJARDERA Kupuje 4.000 stanova u prestonici Nemačke, građani traže pravo prednosti\nDeo stanovnika Berlina se sprema na borbu protiv novog "neprijatelja" - jednog norveškog milijardera koji se sprema da kupi gotovo 4.000 stanova u tom gradu, u kojem je krov nad glavom u međuvremenu postao luksuz, piše Dojče vele (DW).\nOsluškujući potrebe naših najstarijih sugrađana Sberbank Srbija pripremila je veoma atraktivne ponude keš kredita i kredita za refinansiranje, uz fiksnu kamatnu stopu. Pored toga imamo i dodatnu pogodnost za one penzionere koji uz keš kredit ili kredit za refinansiranje prenesu penziju na Sberbank tekući račun – oni će svoju penziju primiti dan ranije.


Rusi nakon preokreta do polufinala Evropskog prvenstva - Sport - Dnevni list Danas\nPočetna » Sport » Rusi nakon preokreta do polufinala Evropskog prvenstva\n0Piše: A. Pavlović 13. septembra 2017. 20.13\nMnogo bolje su u susret „ušli“ Grci i zahvaljujući Kalatisu i Printezisu došli brzo do dvocifrene prednosti.\nRusima ništa nije išlo u napadu, njihov najbolji igrač Aleksej Šved je utakmicu otvorio sa šest vezanih promašenih šuteva, a poluvreme završio sa samo 4 postignuta poena, od toga dva sa linije za slobodna bacanja, pa je „minus od šest“ poena bila premija za Ruse na poluvremenu.\nNastavili su Grci u istom ritmu i u drugom poluvremenu, ali onda Rusija „ubacuje“ u višu brzinu, Šved se budi, a sa njim i Voroncevic pogotovo u šutu za tri poena i na početku poslednje deonice Rusija je u blagom plusu.\nNajbolji igrač u redovima Konstatisa Misasa, Janis Burusis se umara, a za njega Papajanis očigledno nije bio dostojna zamena, pa veteran provodi na parketu mnogo više vremena nego do sada na turniru, a to se održava na koncentraciju i četiri vezana promašena slobodna bacanja u nizu, pa novom serijom Šveda i drugova Rusija stiže do „plus šest“, što će se na kraju ispostaviti kao nedostižna prednost.\nDmitri Hvostov je imao zapaženu rolu u redovima ekipe Sergeja Baždarevića, ubacio je u završnici veoma bitna dva poena kada niko nije mogao da postigne koš puna tri minuta, a onda je bio precizan i sa linije za slobodna bacanja, tako da se on može okarakterisati kao potajni junak meča, iako je veliku utakmicu odigrao Timofej Mozgov koji je sa 13 poena u prvih 20 minuta bukvalno sam održavao Rusiju „u životu“.


"Dnevnik-Poljoprivrednik" AD i Zadružni savez Srbije potpisali protokol o saradnji - POLJOPRIVREDNIK specijalizovani list za selo\n"Dnevnik-Poljoprivrednik" AD i Zadružni savez Srbije potpisali protokol o saradnji\nDatum kreiranja sreda, 16 maj 2018 07:35\n"Dnevnik-Poljoprivrednik" AD i Zadružni savez Srbije potpisali su danas na Međunarodnom poljoprivrednom sajmu u Novom Sadu protokol o saradnji, čime je ozvaničeno dugogodišnje partnerstvo ove dve institucije na zadacima razvoja zadružnog sektora i informisanja i obrazovanja javnosti o ovoj temi.\n- Polako, ali sigurno menja se slika o zadrugama kao ostacima jednog prevaziđenog sistema i ovaj sektor ide uzlaznom putanjom, čemu su dobrim delom doprineli mediji koji su izveštavali o svetlim primerima, ali i poteškoćama s kojima se zadrugarstvo suočava na putu svog oporavka. Iz tog razloga potpisali smo protokol o saradnji s listom "Poljoprivrednik" s kojim Zadružni savez Srbije ima višedecenijsku dobru saradnju. Cilj nam je da dopremo do svih ljudi kako bi putem zajedničkih aktivnosti ubrzali oporavak zadružnog sektora, rekao je Nikola Mihailović, predsednik Zadružnog saveza Srbije nakon potpisivanja protokola.\n- Namera nam je da protokolom o saradnji dodatno doprinesemo razvoju zadrugarastva kako putem tematskih tekstova, tako i organizovanjem skupova od značaja za zadrugare i kooperante, rekla je dr Gordana Radović, direktor "Dnevnik-Poljoprivrednik" AD, i napomenula da list na čijem je čelu ima epitet najstarijeg domaćeg agrarnog štiva, a osim što redovno izveštava o temama iz ove oblasti, želi da ih ubuduće što više i kreira.\nPotpisnici protokola najavili su značajne aktivnosti u narednom periodu. Tako predsednik ZSS-a najavljuje ubrzano otvaranje zadruga širom Srbije za šta je ove godine iz budžeta izdvojeno čak 820.000.000 dinara. Za prvih pet meseci ove godine Srbija je postala bogatija za 47 zadruga. "Poljoprivredniku", s druge srane, već sutra predstoji potpisivanje protokola o saradnji s Poljoprivrednim fakultetom u Novom Sadu, a u petak, 18. maja, u Privrednoj komori Vojvodine, sa kojom je prošle godine ozvaničena saradnja, biće organizovan skup pod nazivom "Položaj žena na selu i kako ga poboljšati".


Zrenjanincima stiže pitka česmovača | Novosti.rs\nZrenjanincima stiže pitka česmovača\n22. 09. 2017. u 17:47\nZrenjanin na korak do rešenja decenijskog problema vodosnabdevanja. U toku izdavanje dozvola za zvanično puštanje fabrike vode u rad\nU TOKU je postupak dobijanja svih neophodnih saglasnosti za zvanično puštanje zrenjaninskog postrojenja za prečišćavanje vode u rad - saznaju "Novosti". Sada samo od efikasnosti državne administracije zavisi kada će fabrika vode proraditi i iz cevi u domaćinstvima u najvećem banatskom gradu poteći čista i zdrava česmovača.\nPovodom spekulacija da se projekat fabrike vode našao u krizi, čak da je doveden u pitanje zbog navodno nedostajućih dozvola za izgradnju, oglasio se Nenad Obradović, direktor beogradskog preduzeća "Sinertek", predvodnika konzorcijuma stranih i domaćih firmi angažovanih na izgradnji postrojenja.\nObradović ističe da su okončane sve tehničko--tehnološke probe, dobijeni odgovarajući rezultati i ispunjeni svi kriterijumi iz Pravilnika o higijenskoj ispravnosti vode. Zrenjanin je konačno na korak do rešenja decenijskog problema vodosnabdevanja!\nI u JKP "Vodovod i kanalizacija", za koje će fabrika vode obavljati uslugu prečišćavanja, ističu da profesionalne "mutivode" više nemaju argumenata kako da ospore projekat koji će rešiti višedecenijski problem građana Zrenjanina sa vodom za piće. Dokazano je, ističu u JKP, da se može postići zahtevani kvalitet vode i da nema degradacije zbog njenog prolaska kroz gradsku vodovodnu mrežu.\nPročitajte još: Zrenjanin: Voda stiže do njiva uz pomoć para iz Abu Dabija\nKUBIK 80 DINARA? IZGRADNJA fabrike vode neće koštati ni dinar grad i građane, jer je sa "Sinertekom" JKP sklopilo ugovor o pružanju usluge prečišćavanja. Ona je utvrđena u fiksnom iznosu od 0,28 evrocenti po kubiku. Sa sadašnjom naknadom, iznosiće ukupno oko 80 dinara i to je cena koju bi potrošači trebalo da plaćaju kada poteče čista i zdrava česmovača.\n- Sve analize, rađene u saradnji sa Institutom za javno zdravlje Vojvodine, Zavodom za javno zdravlje Zrenjanin i drugim akreditovanim laboratorijama, potvrđuju da je problem tehnički rešen i da iz novog postrojenja teče voda čiji kvalitet u potpunosti odgovara našim strogim standardima - navodi Siniša Gajin, rukovodilac poslovnih komunikacija u JKP.\nElimisani su i arsen, bor i druge štetne materije, zbog kojih je pre 13 godina inspekcija donela odluku o zabrani korišćenja vode iz gradskog vodovoda. Odmah po pribavljanju neophodne dokumentacije, fabrika vode zvanično će biti puštena u rad, a kada će se to desiti zavisi od nadležnih državnih organa.\nPročitajte još: Navršilo se 13 godina zabrane upotrebe vode u Zrenjaninu za piće\nREŠENJE IZ ITALIJE\nNAJVEĆI komunalni problem grada na Begeju rešavale su decenijama mnoge domaće i strane kompanije, čiji brojni pilot-projekti nisu uspeli da pronađu tehnologiju za prečišćavanje. To je sada pošlo za rukom italijanskoj "Grupi Zilio", a konzorcijum "Sinerteka" u novu fabriku ugradio je dansku i opremu iz Srbije. Projekat je vredan sedam miliona evra.\nKRALJEVO je minulog vikenda bilo domaćin turnira u „stritbol“ 3 na 3 basketu koji je zbog nepovoljnih vremenskih uslova umesto na otvorenom održan u novoj hali sportova kraj Ibra.


WHO: Vakcinacija ključno sredstvo za sprečavanje novih bolesti\nNakon što je Evropska agencija za lijekove (EMA) jučer objavila da je AstraZenecina vakcina protiv COVID-19 sigurna i efikasna, Svjetska zdravstvena organizacija (WHO) danas je izrazila isto mišljenje, prenosi Anadolu Agency (AA).\nU saopćenju WHO-a podsjećaju da je broj slučajeva zaraze koronavirusom u svijetu premašio 120 miliona, a više od 2,5 miliona ljudi umrlo je od posljedica zaraze ovim virusom.\n– Vakcinacija predstavlja ključno sredstvo za sprečavanje novih bolesti i smrtnih slučajeva kao i za pružanje pomoći u kontroli pandemije – navodi se.\nDodaje se također da je do sada u Evropi upotrijebljeno 20 miliona vakcina AstraZenece te da je u Indiji iskorišteno 27 miliona doza vakcine Covishield proizvedene u toj zemlji. Doze AstraZeneca vakcine koje proizvodi indijski Institut za serume poznate su pod nazivom Covishield.\n– Istraživanje našeg Savjetodavnog komiteta pokazalo je da su koristi AstraZenecine vakcine protiv COVID-19 (uključujući Covishield) veće od mogućih rizika te da ova vakcina posjeduje ogroman potencijal za sprečavanje infekcija i smanjenje smrtnih slučajeva širom svijeta – naveli su iz WHO-a.\nEvropska agencija za lijekove (EMA) objavila je u četvrtak da je vakcina protiv COVID-19 kompanije AstraZeneca sigurna ta da su njene koristi veće od mogućih rizika.\nEMA je objavila rezultate svoje naučne evaluacije nakon što su neke evropske zemlje, uključujući Njemačku, Francusku, Italiju i Španiju, privremeno obustavile upotrebu vakcina AstraZenece zbog sumnje da izazivaju nuspojave poput zgrušavanja krvi.\nNakon analize EMA-e više od deset evropskih zemalja, koje su tokom protekle sedmice obustavile njenu upotrebu, ponovno su počele koristiti vakcine AstraZenece.